text: |2.0 |-300.000 |2.0 |-300.000 | |Βοηθοί διοίκησης |126000 | |1.5 |-189.000 |1.5 |-189.000 |2.0 |-252.000 |2.0 |-252.000 |3.0 |-378.000 | |Πρόσθετες δαπάνες εμπειρογνωμόνων | | |4.0 |-66.000 |5.1 |-84.000 |4.7 |-78.000 |6.9 |-114.000 |6.9 |-114.000 | |Δαπάνες για συνεδριάσεις διαχείρισης και υπηρεσίες συνεδρίων | | | |-55.000 | |-55.000 | |-55.000 | |-55.000 | |-55.000 | |Δαπάνες για την ανάπτυξη προϊόντων τεχνολογίας της πληροφορίας και βάσεων δεδομένων | | | |-100.000 | |-124.116 | |-114.918 | |-158.528 | |-158.528 | |Εργαστήρια, επιμόρφωση και υπηρεσιακά ταξίδια (αποστολές) του ΕΜΕΑ | | | |-70.000 | |-77.000 | |-84.700 | |-93.170 | |-102.487 | | | | | | | | | | | | | | | | Συνολικές δαπάνες (Β) | | | | -3.552.788 | | -5.095.551 | | -6.245.531 | | -8.016.174 | | -9.302.820 | | | | | | | | | | | | | | | | Συνολική επίπτωση (Α+Β) | | | | -1.873.678 | | -753.745 | | 242.977 | | 671.163 | | 2.031.040 | |[1] Βλ. Bock, A.K., Ibarreta, D., Rodriguez-Cerezo, E.: ‘Human tissue-engineered products - Today's markets and future prospects’ , Κοινό Κέντρο Ερευνών – Iνστιτούτο Τεχνολογικών Προβλέψεων (Eυρωπαϊκή Επιτροπή), EUR 21000 EN, Oκτώβριος 2003.[2] Μέρος IV του παραρτήματος I της οδηγίας 2001/83/EΚ, όπως τροποποιήθηκε με την οδηγία 2003/63/EΚ, ΕΕ L 159 της 27.6.2003, σ. 46. Βλ. επίσης «Ανακοίνωση της Επιτροπής σχετικά με τις διαδικασίες κοινοτικής άδειας κυκλοφορίας για φαρμακευτικά προϊόντα» , 98/C 229/03, ΕΕ C 229 της 22.7.1998, σ. 4.[3] ΕΕ L 311 της 28.11.2001, σ. 67.[4] ΕΕ L 136 της 30.4.2004, σ. 1.[5] ΕΕ L 102 της 7.4.2004, σ. 48.[6] ΕΕ L 169 της 12.7.1993, σ. 1.[7] ΕΕ L 189 της 20.7.1990, σ. 17.[8] Παράρτημα I της οδηγίας 2001/83/EΚ, όπως τροποποιήθηκε με την οδηγία 2003/63/EΚ, ΕΕ L 159 της 27.6.2003, σ. 46.[9] Βλ. http://www.emea.eu.int/htms/human/itf/itfguide.htm[10] Βλ. υποθέσεις 227/82, Van Bennekom [1983] Συλ. 3883 · C-369/88, Delattre [1991] Συλ. I-1487 · C-60/89, Monteil και Samanni [1991] Συλ. I-1547 · C-112/89, Upjohn [1991] Συλ. I-1703 · C-290/90, Επιτροπή κατά Ομοσπονδιακής Δημοκρατίας της Γερμανίας [1992] Συλ. I-3317 · C-219/91, Ter Voort [1992] Συλ. I-5485.[11] Monteil και Samanni, παράγραφος 29· Delattre, παράγραφος 35· Επιτροπή κατά Ομοσπονδιακής Δημοκρατίας της Γερμανίας, παράγραφος 17.[12] Βλ. και άρθρο 2 παράγραφος 2 της οδηγίας 2001/83/EΟΚ, όπως τροποποιήθηκε με την οδηγία 2004/27/EΚ.[13] Άρθρο 2 παράγραφος 1 της οδηγίας 2001/83/EΟΚ, όπως τροποποιήθηκε με την οδηγία 2004/27/EΚ.[14] ΕΕ C 364 της 18.12.2000, σ. 1.[15] http://conventions.coe.int/treaty/en/treaties/html/164.htm[16] Αιτιολογική σκέψη 12 και άρθρο 4 παράγραφος 3 της οδηγίας 2004/23/ΕΚ.[17] Άρθρο 14 παράγραφος 11 του κανονισμού (ΕΚ) αριθ. 726/2004.[18] Κανονισμός (ΕΚ) αριθ. 141/2000, ΕΕ L 18 της 22.1.2000, σ. 1.[19] Άρθρο 14 παράγραφος 9 του κανονισμού (ΕΚ) αριθ. 726/2004.[20] Άρθρο 14 παράγραφοι 7 και 8 του κανονισμού (ΕΚ) αριθ. 726/2004.[21] Άρθρο 70 παράγραφος 2 του κανονισμού (ΕΚ) αριθ. 726/2004.[22] ΕΕ C της , σ. .[23] ΕΕ C της , σ. .[24] ΕΕ C της , σ. .[25] ΕΕ C της , σ. .[26] ΕΕ L 311 της 28.11.2001, σ. 67. Οδηγία όπως τροποποιήθηκε την τελευταία


text: φορά με την οδηγία 2004/27/ΕΟΚ (ΕΕ L 136 της 30.4.2004, σ. 34).[27] ΕΕ C 364 της 18.12.2000, σ. 1.[28] ΕΕ L 102 της 7.4.2004, σ. 48.[29] ΕΕ L 121 της 1.5.2001, σ. 34.[30] ΕΕ L 91 της 9.4.2005, σ. 13.[31] ΕΕ L 262 της 14.10.2003, σ. 22.[32] ΕΕ L 169 της 12.7.1993, σ. 1. Οδηγία όπως τροποποιήθηκε την τελευταία φορά με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).[33] ΕΕ L 189 της 20.7.1990, σ. 17. Οδηγία όπως τροποποιήθηκε την τελευταία φορά με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).[34] ΕΕ L 33 της 8.2.2003, σ. 30.[35] ΕΕ L 281 της 23.11.1995, σ. 31. Οδηγία όπως τροποποιήθηκε με τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).[36] ΕΕ L 184 της 17.7.1999, σ. 23.[37] ΕΕ L 136 της 30.4.2004, σ. 1.[38] ΕΕ L 35 της 15.2.1995, σ. 1, όπως τροποποιήθηκε με τον κανονισμό (EΚ) αριθ. 2743/98 του Συμβουλίου, της 14ης Δεκεμβρίου 1998, ΕΕ L 345 της 19.12.98, σ. 3 και με τον κανονισμό (EΚ) αριθ. 494/2003 της Επιτροπής, της 18ης Μαρτίου 2003, ΕΕ L 73 της 19.3.2003, σ. 6. Βλ. επίσης COM(2005)106.[39] Βλ. κανονισμό (ΕΚ) αριθ. 141/2000 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, για τα ορφανά φάρμακα (ΕΕ L 18 της 22.1.2000, σ.1) και http://www.emea.eu.int.[40] Βλ. επίσης παράρτημα 7 της ετήσιας έκθεσης του ΕΜΕΑ για το 2004.

type: legislation

jurisdiction: EU


text:
 Avis juridique important
 |
 52003PC0264
 Πρόταση κανονισμός του Συμβουλίου για την επιβολή οριστικών δασμών αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας και Ταϊλάνδης, και τα οποία αποστέλλονται από την Ταϊβάν, είτε έχουν δηλωθεί ως καταγωγής Ταϊβάν είτε όχι. /* COM/2003/0264 τελικό */
 Πρόταση ΚΑΝΟΝΙΣΜΟΣ ΤOY ΣΥΜΒΟΥΛΙΟΥ για την επιβολή οριστικών δασμών αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας και Ταϊλάνδης, και τα οποία αποστέλλονται από την Ταϊβάν, είτε έχουν δηλωθεί ως καταγωγής Ταϊβάν είτε όχι.(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 4 Απριλίου 2001, η Επιτροπή κίνησε έρευνα επανεξέτασης ενόψει της λήξεως ισχύος των μέτρων όσον αφορά τις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας και Ταϊλάνδης, μετά από αίτηση των κοινοτικών παραγωγών στην οποία αναφέρεται ότι η λήξη των μέτρων είναι πιθανό να οδηγήσει στη συνέχιση ή στην επανάληψη ζημιογόνου ντάμπινγκ. Παράλληλα, η Επιτροπή κίνησε αυτεπαγγέλτως ενδιάμεση έρευνα επανεξέτασης όσον αφορά τις εισαγωγές καταγωγής Ταϊλάνδης και περιορίστηκε στη μορφή των μέτρων, λόγω των προβλημάτων εφαρμογής που παρουσιάστηκαν κατά την παρακολούθηση της ανάληψης υποχρέωσης.Η συνημμένη πρόταση κανονισμού του Συμβουλίου βασίζεται στα συμπεράσματα περί ντάμπινγκ, περί ζημίας και κοινοτικού συμφέροντος καθώς και στην ανάλυση των ενδεχόμενων επιπτώσεων που θα έχει η άρση ή η διατήρηση των ισχυόντων μέτρων.Η έρευνα επιβεβαίωσε την πιθανότητα επανάληψης ζημιογόνου πρακτικής ντάμπινγκ στην περίπτωση που καταργηθούν τα μέτρα κατά των εν λόγω χωρών.Η έρευνα όσον αφορά τη μορφή των μέτρων που θα ισχύουν για την Ταϊλάνδη εξακολουθεί να διεξάγεται και τα τελικά συμπεράσματα θα αποτελέσουν το αντικείμενο ξεχωριστού κανονισμού του Συμβουλίου.Επομένως, προτείνεται στο Συμβούλιο να εγκρίνει τη συνημμένη πρόταση κανονισμού για την παράταση των ισχυόντων μέτρων.Πρόταση ΚΑΝΟΝΙΣΜΟΣ ΤOY ΣΥΜΒΟΥΛΙΟΥ για την επιβολή οριστικών δασμών αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας και Ταϊλάνδης, και τα οποία αποστέλλονται από την Ταϊβάν, είτε έχουν δηλωθεί ως καταγωγής Ταϊβάν είτε όχιΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 384/96 του Συμβουλίου, της 22ας Δεκεμβρίου 1995 ("βασικός κανονισμός"), για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [1], όπως τροποποιήθηκε τελευταία από τον κανονισμό (ΕΚ) αριθ. 1972/2002 [2] της Επιτροπής, και ιδίως το άρθρο 11, παράγραφοι 2 και 3,[1] ΕΕ L 56, 6.3.1996, σ. 1[2] ΕΕ L 305, 7.11.2002 σ. 1.την πρόταση που υπέβαλε η Επιτροπή μετά από διαβούλευση με τη συμβουλευτική επιτροπή,Εκτιμώντας τα εξής:Α. Προηγούμενη έρευνα(1) Με τον κανονισμό (ΕΚ) αριθ. 584/96 [3] το Συμβούλιο επέβαλε οριστικό δασμό αντιντάμπινγκ στις εισαγωγές ορισμένων εξαρτημάτων σωληνώσεων από σίδηρο ή χάλυβα, καταγωγής Λαϊκής Δημοκρατίας της Κίνας ("Κίνα"), Κροατίας και Ταϊλάνδης. Τα μέτρα που εφαρμόζονται στις εισαγωγές αυτές συνίστανται σε κατ ́αξία δασμό, με εξαίρεση τους τρεις ταϊλανδούς παραγωγούς εξαγωγείς από τους οποίους έγιναν δεκτές αναλήψεις υποχρεώσεων με την απόφαση αριθ. 96/252/ΕΚ της Επιτροπής [4]. Τον Ιούλιο 2000, το μέτρο αντιντάμπινγκ που εφαρμοζόταν στις εισαγωγές μιας εκ των τριών εταιριών ανακλήθηκε, μετά από ενδιάμεση εξέταση που ζήτησε η


text: εν λόγω εταιρία, σύμφωνα με το άρθρο 11 παράγραφος 3 του βασικού κανονισμού και η οποία έδειχνε την απουσία ντάμπινγκ [5].[3] EE L 84, 3.4.1996, σ.1.[4] ΕΕ L 84, 3.4.1996, σ. 46.[5] Απόφαση 2000/453/ΕΚ της Επιτροπής (ΕΕ L182, 21.7.2000, σ. 25)(2) Βάσει του άρθρου 13 παράγραφος 3 του βασικού κανονισμού, τα μέτρα αντιντάμπινγκ επί των εισαγωγών από την Κίνα επεκτάθηκαν με τον κανονισμό (EK) αριθ. 763/2000 [6] της 10ης Απριλίου 2000, όπως τροποποιήθηκε με τον κανονισμό (ΕΚ) αριθ. 2314/2000 [7] της 17ης Οκτωβρίου 2000, ώστε να καλύπτει ορισμένες εισαγωγές του υπό εξέταση προϊόντος που αποστέλλονται από την Ταϊβάν, βάσει των συμπερασμάτων της έρευνας για την καταστρατήγηση.[6] ΕΕ L 94, 14.4.2000, σ. 1.[7] ΕΕ L 267, 20.10.2000, σ. 15.Β. Παρούσα έρευνα(3) Μετά τη δημοσίευση, το Σεπτέμβριο 2000, ανακοίνωσης [8] για την επικείμενη λήξη ισχύος των μέτρων αντιντάμπινγκ, η Επιτροπή έλαβε αίτηση επανεξέτασης ενόψει της λήξεως ισχύος την οποία υπέβαλε η Defence Committee of EU Steel Butt-welding Fittings Industry (επιτροπή άμυνας του κλάδου παραγωγής συγκολλημένων κατ' άκρον εξαρτημάτων από χάλυβα της ΕΕ), εξ ονόματος των παραγωγών που αντιπροσωπεύουν το μεγαλύτερο μέρος της συνολικής κοινοτικής παραγωγής ορισμένων εξαρτημάτων σωληνώσεων από σίδηρο ή χάλυβα. Στην αίτηση προβάλλεται ο ισχυρισμός ότι ενδέχεται να εμφανιστεί εκ νέου το ζημιογόνο ντάμπινγκ στις εισαγωγές καταγωγής Κίνας και Ταϊλάνδης ("οι υπό εξέταση χώρες") στην περίπτωση που λήξει η ισχύς των μέτρων. Οι αιτούντες κοινοτικοί παραγωγοί δεν ζήτησαν την έναρξη επανεξέτασης εν όψει της λήξης σχετικά με τις εισαγωγές καταγωγής Κροατίας με το σκεπτικό ότι οι διαθέσιμες στατιστικές δείχνουν πολύ χαμηλές εξαγωγές παγκοσμίως και, κατ ́ αναλογία, δεν υπάρχει αξιόλογο αποδεικτικό στοιχείο σχετικά με την πιθανότητα επανάληψης ζημιογόνου ντάμπινγκ. Συνεπώς, τα μέτρα που εφαρμόζονταν στις εισαγωγές καταγωγής Κροατίας, έληξαν στις 4 Απριλίου 2001.[8] ΕΕ C 271, 22.9.2000, σ. 4.(4) Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης, η Επιτροπή άρχισε έρευνα [9], σύμφωνα με το άρθρο 11 παράγραφος 2 του βασικού κανονισμού.[9] ΕΕ C 103, 3.4.2001, σ. 5.(5) Παράλληλα, επίσης κατόπιν διαβουλεύσεων με τη συμβουλευτική επιτροπή, η Επιτροπή κίνησε, αυτεπαγγέλτως, ενδιάμεση επανεξέταση δυνάμει του άρθρου 11 παράγραφος 3 του βασικού κανονισμού, προκειμένου να εξετάσει την καταλληλότητα της μορφής των ισχυόντων μέτρων όσον αφορά τις εισαγωγές καταγωγής Ταϊλάνδης.(6) Η έρευνα για το ενδεχόμενο να συνεχιστούν και/ή να εμφανιστούν εκ νέου το ντάμπινγκ και η ζημία, κάλυψε την περίοδο από 1ης Απριλίου 2000 έως 31ης Μαρτίου 2001 (εφεξής, "ΠΕ"). Η εξέταση των τάσεων σχετικά με την εκτίμηση του ενδεχομένου να συνεχιστεί και/ή να εμφανιστεί εκ νέου η ζημία κάλυψε την περίοδο από 1ης Ιανουαρίου 1996 έως το τέλος της ΠΕ (εφεξής, "υπό επανεξέταση περίοδος").(7) Η Επιτροπή ενημέρωσε επίσημα τους αιτούντες κοινοτικούς παραγωγούς, τους εξαγωγείς και τους παραγωγούς-εξαγωγείς στην Κίνα και στην Ταϊλάνδη, τους εισαγωγείς/εμπόρους, τις βιομηχανίες χρήσης και τις ενώσεις των χρηστών που είναι γνωστό ότι ενδιαφέρονται, καθώς και τους αντιπροσώπους της κινεζικής και της ταϊλανδικής κυβέρνησης σχετικά με την έναρξη της επανεξέτασης. Η Επιτροπή απέστειλε ερωτηματολόγια σε όλα αυτά τα μέρη και στα μέρη τα οποία εμφανίσθηκαν εντός της


text: προθεσμίας που καθορίζεται στην ανακοίνωση για την έναρξη της διαδικασίας. Επίσης, η Επιτροπή έδωσε στα άμεσα ενδιαφερόμενα μέρη την ευκαιρία να γνωστοποιήσουν τις απόψεις τους γραπτώς και να ζητήσουν ακρόαση.(8) Οι ακόλουθοι κοινοτικοί παραγωγοί απάντησαν στο ερωτηματολόγιο, και διενεργήθηκαν εξετάσεις επαλήθευσης στις εγκαταστάσεις τους:(α) Erne Fittings GmbH & Co - Schlins, Aυστρία(β) Interfit - Maubeuge, Γαλλία(γ) Siekmann Fittings GmbH & Co. KG - Lohne, Γερμανία(δ) Virgilio CENA & Figli S.p.a.- Brescia, Iταλία(9) Οι δύο ακόλουθοι παραγωγοί-εξαγωγείς στην Ταϊλάνδη απάντησαν στο ερωτηματολόγιο και διενεργήθηκαν εξετάσεις επαλήθευσης στις εγκαταστάσεις τους:(α) TTU Industrial Corp., Ltd., Μπαγκόγκ(β) Awaji Sangyo (Thailand) Co., Ltd., Samutprakarn(10) Η Επιτροπή απέστειλε ερωτηματολόγια σε 57 μη συνδεδεμένους εισαγωγείς/εμπόρους, 23 βιομηχανίες χρήσης και 5 ενώσεις βιομηχανιών χρήσης. Λήφθηκαν δύο απαντημένα ερωτηματολόγια και στη συνέχεια επαληθεύτηκαν επί τόπου:(α) INRABO S.R.L - Bologna, Ιταλία(β) IRC Spa - Cortemaggiore, ΙταλίαΓ. Συνεχιζόμενη έρευνα όσον αφορά άλλες χώρες(11) Με ανακοίνωση [10] που δημοσιεύτηκε στην Επίσημη Εφημερίδα με ημερομηνία 1η Ιουνίου 2001, η Επιτροπή κίνησε έρευνα σχετικά με τις εισαγωγές του ίδιου προϊόντος καταγωγής και Τσεχικής Δημοκρατίας, Δημοκρατίας της Κορέας, Μαλαισίας, Ρωσίας και Σλοβακίας. Η διαδικασία αυτή κινήθηκε μετά από καταγγελία που υπέβαλε η Defence Committee of the EU Steel Butt-Welded Fittings Industry, (επιτροπή άμυνας του κλάδου παραγωγής συγκολλημένων κατ' άκρον εξαρτημάτων από χάλυβα της ΕΕ), και η οποία περιείχε επαρκή εκ πρώτης όψεως αποδεικτικά στοιχεία ζημιογόνων πρακτικών ντάμπινγκ που προκλήθηκαν από εισαγωγές καταγωγής εκ των πέντε προαναφερθεισών χωρών. Επιβλήθηκαν οριστικά μέτρα αντιντάμπινγκ κατά των εισαγωγών καταγωγής των εν λόγω χωρών τον Αύγουστο 2002 [11].[10] ΕΕ C 159, 1.6.2001, σ.4[11] ΕΕ C 228, 24.8. 2002,σ. 1.Δ. Υπό εξέταση προϊόν και ομοειδές προϊόν(12) Το υπό εξέταση προϊόν είναι το ίδιο με αυτό που ορίζεται στην αρχική έρευνα, τουτέστιν ορισμένα εξαρτήματα σωληνώσεων (εκτός από τα χυτά, τους συζευκτήρες και τους συζευκτήρες με βόλτες) από σίδηρο ή χάλυβα (μη συμπεριλαμβανομένου του ανοξείδωτου χάλυβα), με μέγιστη εξωτερική διάμετρο που δεν υπερβαίνει τα 609,6 mm, του είδους που χρησιμοποιείται για συγκόλληση κατ'άκρον ή για άλλους σκοπούς ("υπό εξέταση προϊόν ή εξαρτήματα σωληνώσεων"), τα οποία υπάγονται προς το παρόν στους κωδικούς ΣΟ ex 7307 93 11 (κωδικός Taric 7307 93 11 99), ex 7307 93 19 (κωδικός Taric 7307 93 19 99), ex 7307 99 30 (κωδικός Taric 7307 99 30 98) και ex 7307 99 90 (κωδικός Taric 7307 99 90 98).(13) Τα εξαρτήματα σωληνώσεων χρησιμοποιούνται για τη συνένωση σωληνώσεων και υπάρχουν σε διάφορα σχήματα (γωνίες, ταφ, συστολικοί σύνδεσμοι και κάλυκες) καθώς και σε διάφορα μεγέθη και ποιότητες. Μπορούν, επομένως, να ταξινομηθούν σε διάφορες κατηγορίες ανάλογα με τα χαρακτηριστικά τους αυτά. Χρησιμοποιούνται κυρίως σε πρωτογενείς κλάδους, όπως οι βιομηχανίες χημικών, τα διυλιστήρια, οι μονάδες παραγωγής ενέργειας, ο κατασκευαστικός τομέας και η ναυπηγική βιομηχανία.(14) Όπως και κατά την προηγούμενη έρευνα, η παρούσα έρευνα έδειξε ότι τα εξαρτήματα σωληνώσεων από σίδηρο ή χάλυβα που παράγονται στις υπό εξέταση χώρες, τα οποία πωλούνται στην εγχώρια αγορά ή/και εξάγονται στην Κοινότητα, έχουν τα ίδια βασικά φυσικά και χημικά χαρακτηριστικά με τα προϊόντα που πωλούνται στην Κοινότητα από τους καταγγέλλοντες κοινοτικούς παραγωγούς και ως εκ τούτου θεωρούνται


text: ως ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.Ε. Πιθανότητα συνέχισης ή επανάληψης του ντάμπινγκ1. Προκαταρκτική παρατήρηση(15) Σύμφωνα με το άρθρο 11 παράγραφος 2 του βασικού κανονισμού, ο σκοπός αυτού του τύπου επανεξέτασης είναι να καθοριστεί κατά πόσον η λήξη των μέτρων είναι πιθανό να οδηγήσει στη συνέχιση και/ή στην επανάληψη του ντάμπινγκ. Δεδομένου ότι οι εισαγωγές του υπό εξέταση προϊόντος από την Κίνα και την Ταϊλάνδη (με εξαίρεση ενός παραγωγού εξαγωγέα ο οποίος δεν υπόκειται πλέον σε μέτρα αντιντάμπινγκ) ήταν κάτω από το ελάχιστο όριο κατά την ΠΕ, η ανάλυση όχι μόνο θα επικεντρωθεί στην πιθανότητα συνέχισης του ντάμπινγκ αλλά επίσης και στο κατά πόσο η άρση των μέτρων θα μπορούσε ενδεχομένως να οδηγήσει σε επανάληψη του ντάμπινγκ σε σημαντικές ποσότητες. Πρέπει να σημειωθεί ότι κατά την αρχική έρευνα τα μερίδια αγοράς της Κίνας και της Ταϊλάνδης ήταν αντίστοιχα 8,5% και 2,6%.(16) Οι δύο ταϊλανδοί παραγωγοί εξαγωγείς για τους οποίους ισχύουν αναλήψεις υποχρεώσεων συνεργάστηκαν κατά την έρευνα απαντώντας στο ερωτηματολόγιο που απέστειλε η Επιτροπή. Καμία πληροφορία δεν υποβλήθηκε από κανέναν κινέζο παραγωγό εξαγωγέα και κατά συνέπεια τα συμπεράσματα σχετικά με την κατάστασή τους έπρεπε να συναχθούν βάσει των διαθέσιμων στοιχείων, σύμφωνα με το άρθρο 18 του βασικού κανονισμού. Σύμφωνα με το άρθρο 11 παράγραφος 9 του βασικού κανονισμού, η Επιτροπή χρησιμοποίησε την ίδια μέθοδο όπως και στην αρχική έρευνα (βλέπε αιτιολογικές σκέψεις 17 έως 31 κατωτέρω).2. Πιθανότητα συνέχισης του ντάμπινγκα) TαϋλάνδηΚανoνική αξία(17) Όσον αφορά τον καθορισμό της κανονικής αξίας, εξετάστηκε για τους δύο συνεργαζόμενους ταϊλανδούς παραγωγούς-εξαγωγείς, κατά πόσον οι συνολικές εγχώριες πωλήσεις του ομοειδούς προϊόντος ήταν αντιπροσωπευτικές σε σχέση με τις συνολικές εξαγωγικές πωλήσεις προς την Κοινότητα. Σύμφωνα με το άρθρο 2 παράγραφος 2 του βασικού κανονισμού, δεν διαπιστώθηκε κάτι τέτοιο.(18) Στη συνέχεια, η Επιτροπή προσδιόρισε, μεταξύ των τύπων του προϊόντος που πωλούνται στην εγχώρια αγορά από τις εν λόγω εταιρείες, εκείνους που ήταν πανομοιότυποι ή άμεσα συγκρίσιμοι με τους τύπους που πωλήθηκαν προς εξαγωγή στην Κοινότητα.(19) Όταν, για τον καθορισμό της κανονικής αξίας, δεν ήταν δυνατό να χρησιμοποιηθούν οι εγχώριες τιμές συγκεκριμένου τύπου προϊόντος που πωλήθηκε από παραγωγό/εξαγωγέα, είτε επειδή δεν είχαν πωληθεί στην εγχώρια αγορά ούτε στο πλαίσιο συνήθων εμπορικών πράξεων, χρειάστηκε να εφαρμοστεί άλλη μέθοδος. Ελλείψει κάθε άλλης εύλογης μεθόδου, χρησιμοποιήθηκε η κατασκευασμένη κανονική αξία.(20) Σε όλες τις περιπτώσεις που χρησιμοποιήθηκε η κατασκευασμένη κανονική αξία και σύμφωνα με το άρθρο 2 παράγραφος 3 του βασικού κανονισμού, η κανονική αξία κατασκευάστηκε προσθέτοντας στο κόστος κατασκευής των εξαγόμενων τύπων, εύλογο ποσοστό για τα έξοδα πώλησης, τα γενικά και διοικητικά έξοδα (ΠΓΔΕ) και εύλογο περιθώριο κέρδους. Το εγχώριο περιθώριο κέρδους καθορίστηκε με βάση τις εγχώριες πωλήσεις που πραγματοποιήθηκαν κατά τις συνήθεις εμπορικές πράξεις.Τιμή εξαγωγής(21) Δεδομένου ότι όλες οι εξαγωγικές πωλήσεις του υπό εξέταση προϊόντος πραγματοποιήθηκαν απευθείας σε ανεξάρτητους πελάτες στην Κοινότητα, η τιμή εξαγωγής καθορίστηκε σύμφωνα με το άρθρο 2 παράγραφος 8 του βασικού κανονισμού με βάση τις πράγματι καταβληθείσες ή καταβλητέες τιμές.Σύγκριση(22) Για λόγους ορθής σύγκρισης ανά τύπο προϊόντος, σε επίπεδο εκ του εργοστασίου, και στο ίδιο στάδιο εμπορίας, έγινε η κατάλληλη προσαρμογή


text: για να ληφθούν υπόψη οι διαφορές που, κατά τους ισχυρισμούς και όπως αποδείχθηκε, επηρεάζουν τη δυνατότητα σύγκρισης των τιμών. Οι προσαρμογές αυτές πραγματοποιήθηκαν όσον αφορά τα έξοδα μεταφοράς, ασφάλισης, διεκπεραίωσης, συσκευασίας, τις πιστώσεις και τις προμήθειες, σύμφωνα με το άρθρο 2 παράγραφος 10 του βασικού κανονισμού.(23) Ένας ταϊλανδός παραγωγός εξαγωγέας ζήτησε προσαρμογή για το κόστος της πίστωσης με το επιχείρημα ότι αποτελούσε πάγια πρακτική η χορήγηση πίστωσης 30-90 ημερών σε γνωστούς εγχώριους πελάτες. Το αίτημα απορρίφθηκε λόγω του ότι ο αιτών απέτυχε να αποδείξει, π.χ. μέσω συμβάσεων ή περιγραφής των όρων πληρωμής επί των τιμολογίων, ότι αυτός ήταν ένας παράγοντας που λήφθηκε υπόψη κατά τον προσδιορισμό των τιμών.(24) Και οι δύο ταϊλανδικές εταιρείες ζήτησαν να γίνει προσαρμογή για να ληφθούν υπόψη οι εισαγωγικές επιβαρύνσεις. Δυνάμει του άρθρου 2 παράγραφος 10 (β) του βασικού κανονισμού, αυτά τα αιτήματα έγιναν δεκτά στο βαθμό που αποδείχθηκε ότι τα υλικά επί των οποίων είχαν καταβληθεί οι εισαγωγικοί δασμοί, είχαν ενσωματωθεί στα εν λόγω προϊόντα τα οποία πωλήθηκαν στην εγχώρια αγορά και ότι οι εισαγωγικοί δασμοί δεν είχαν εισπραχθεί ή είχαν επιστραφεί όσον αφορά το προϊόν που εξήχθη στην Κοινότητα. Μόνο μία από τις δύο εταιρείες μπόρεσε να αποδείξει κάτι τέτοιο.Περιθώριο ντάμπινγκ(25) Για να υπολογιστεί το περιθώριο ντάμπινγκ, η Επιτροπή συνέκρινε τη σταθμισμένη μέση κανονική αξία με τη μέση τιμή εξαγωγής στην Κοινότητα, σε επίπεδο εκ του εργοστασίου και στο ίδιο επίπεδο εμπορίου. Από τη σύγκριση αυτή προκύπτει η ύπαρξη ντάμπινγκ και για τις δύο συνεργαζόμενες επιχειρήσεις.β) ΚίναΑνάλογη χώρα(26) Τα ισχύοντα μέτρα προβλέπουν ενιαίο δασμό για όλη τη χώρα και για όλες τις εισαγωγές στην Κοινότητα εξαρτημάτων σωληνώσεων καταγωγής Κίνας. Κατά συνέπεια, η κανονική αξία προσδιορίστηκε βάσει των πληροφοριών που λήφθηκαν σε μία τρίτη χώρα με οικονομία αγοράς ("η ανάλογη χώρα").(27) Η Ταϊλάνδη χρησιμοποιήθηκε ως ανάλογη χώρα στην αρχική έρευνα. Στην ανακοίνωση για την έναρξη διαδικασίας επανεξέτασης ενόψει της λήξεως ισχύος των μέτρων αντιντάμπινγκ, εξετάστηκε το ενδεχόμενο να επιλεγεί και πάλι η Ταϊλάνδη ως ανάλογη χώρα για τους σκοπούς του προσδιορισμού της κανονικής αξίας. Δεδομένου ότι διαπιστώθηκε ότι τα συμπεράσματα της προηγούμενης έρευνας εξακολουθούσαν να ισχύουν, δηλαδή, οι τιμές διέπονταν από τις δυνάμεις της αγοράς, στην ταϊλανδική αγορά υπήρχε ανταγωνισμό από αρκετούς παραγωγούς και η παραγωγική τεχνολογία και διαδικασία, παρουσίαζαν πολλές ομοιότητες, μεταξύ Κίνας και Ταϊλάνδης, και δεδομένου ότι κανένα ενδιαφερόμενο μέρος δεν σχολίασε την επιλογή αυτή της ανάλογης χώρας και ότι οι ταϊλανδοί παραγωγοί εξαγωγείς συνεργάστηκαν, η Ταϊλάνδη θεωρήθηκε, σύμφωνα με το άρθρο 2 παράγραφος 7 του βασικού κανονισμού, ως κατάλληλη και δικαιολογημένη επιλογή για την ανάλογη χώρα με σκοπό τον προσδιορισμό της κανονικής αξία σε σχέση με την Κίνα όσον αφορά το υπό εξέταση προϊόν.Κανoνική αξία(28) Ελλείψει συνεργασίας από μέρους της Κίνας, χρειάστηκε να χρησιμοποιηθούν τα διαθέσιμα στοιχεία. Στην προκειμένη περίπτωση δεν υπήρχαν διαθέσιμες πληροφορίες σχετικά με τη σύνθεση του προϊόντος των κινεζικών εξαγωγών και συνεπώς ο προσδιορισμός της κανονικής αξίας έγινε με βάση τον σταθμισμένο μέσο όρο των διαφόρων κανονικών αξιών που καθορίστηκαν για τους συνεργαζόμενους ταϊλανδούς παραγωγούς-εξαγωγείς κατά την περίοδο έρευνας.Τιμή εξαγωγής(29) Όσον αφορά τις εξαγωγές στην Κοινότητα, λόγω του ότι


text: οι παραγωγοί εξαγωγείς στην Κίνα δεν συνεργάστηκαν, τα συμπεράσματα χρειάστηκε να βασιστούν στα διαθέσιμα στοιχεία, σύμφωνα με το άρθρο 18 παράγραφος 1 του βασικού κανονισμού. Η τιμή εξαγωγής προσδιορίστηκε στη συνέχεια βάσει των κινεζικών εξαγωγικών στατιστικών δεδομένου ότι διαπιστώθηκε ότι τα στοιχεία αυτά φαίνονταν περισσότερο αξιόπιστα για το υπό εξέταση προϊόν από τα στοιχεία της Eurostat. Στο πλαίσιο αυτό, σημειώνεται ότι οι στατιστικές της Eurostat για το υπό εξέταση προϊόν είναι κωδικοί ex, που δηλαδή δεν περιλαμβάνουν αποκλειστικά το υπό εξέταση προϊόν, και ότι τα κινεζικά στοιχεία ήταν περισσότερο ευθυγραμμισμένα με την καταγγελία.Σύγκριση(30) Για να εξασφαλισθεί ορθή σύγκριση, και σύμφωνα με το άρθρο 2 παράγραφος 10 του βασικού κανονισμού, ελήφθησαν δεόντως υπόψη, υπό μορφή προσαρμογών, οι διαφορές όσον αφορά τα έξοδα μεταφοράς και ασφάλισης, οι οποίες θεωρείται ότι επηρεάζουν τις τιμές και τη συγκρισιμότητα των τιμών.Περιθώριο ντάμπινγκ(31) Σύμφωνα με το άρθρο 2 παράγραφος 11 του βασικού κανονισμού, η μέση σταθμισμένη κανονική αξία ανά τύπο προϊόντος, σε επίπεδο τιμής εκ του ταϊλανδικού εργοστασίου, συγκρίθηκε με τη μέση σταθμισμένη τιμή εξαγωγής σε επίπεδο τιμής εκ του κινεζικού εργοστασίου, στο ίδιο στάδιο εμπορίας. Η σύγκριση αυτή κατέδειξε την ύπαρξη σημαντικής πρακτικής ντάμπινγκ.γ) Συμπέρασμα(32) Η έρευνα έδειξε ότι αν και οι εισαγόμενες ποσότητες ήταν περιορισμένες, οι εισαγωγές και από τις δύο χώρες συνεχίστηκαν με σημαντικά επίπεδα ντάμπινγκ. Η έρευνα δεν εντόπισε λόγους για τους οποίους το επίπεδο ντάμπινγκ θα εξαλειφόταν ή θα μειωνόταν σε περίπτωση κατάργησης των μέτρων. Κατά συνέπεια, συνήχθη το συμπέρασμα ότι υπάρχει πιθανότητα συνέχισης της πρακτικής ντάμπινγκ. Ωστόσο, κρίθηκε σκόπιμο να εξεταστεί επίσης το κατά πόσο θα σημειωθεί επανάληψη των πρακτικών ντάμπινγκ σε αυξημένους όγκους εξαγωγών στην περίπτωση κατάργησης των μέτρων.3. Πιθανότητα αύξησης των εξαγωγών με ντάμπινγκ στην Κοινότητα(33) Με σκοπό την εξέταση της πιθανότητας επανάληψης της πρακτικής ντάμπινγκ σε σημαντικές ποσότητες, αξιολογήθηκαν οι ακόλουθοι παράγοντες: η εξέλιξη των εξαγωγών ή/και της παραγωγικής ικανότητας, το ιστορικό της καταστρατήγησης στην περίπτωση της Κίνας και η κατάσταση όσον αφορά την εξαγωγική συμπεριφορά σε αγορές τρίτων χωρών.α) Tαϋλάνδη(34) Οι αναλήψεις υποχρεώσεων που έγιναν δεκτές για τους δύο συνεργαζόμενους παραγωγούς εξαγωγείς, στο πλαίσιο της αρχικής διαδικασίας, είχαν ως αποτέλεσμα τον περιορισμό των πωλήσεών τους στην κοινοτική αγορά κατά την περίοδο έρευνας. Καμία παραβίαση της ανάληψης υποχρέωσης δεν παρατηρήθηκε κατά την περίοδο αυτή.Εξαγωγική ικανότητα(35) Η έρευνα έδειξε ότι και οι δύο συνεργαζόμενες εταιρείες παρουσιάζουν πολύ σημαντική τάση εξαγωγών, δεδομένου ότι, κατά την υπό επανεξέταση περίοδο, ποσοστό άνω του 80% της παραγωγής του υπό εξέταση προϊόντος εξήχθη. Φαίνεται ότι οι εταιρείες αυτές έχουν σημαντική ευελιξία όσον αφορά την παραγωγική τους ικανότητα, η οποία αντιπροσωπεύει περίπου το 25% της συνολικής κοινοτικής κατανάλωσης. Επιπλέον, το γεγονός ότι οι εταιρείες αυτές είναι σε εξαιρετικό βαθμό προσανατολισμένες προς τις εξαγωγές δείχνει ότι είναι πιθανό να επαναπροσανατολίσουν τις εξαγωγικές τους πωλήσεις προς οποιαδήποτε αγορά που θα παρουσιαζόταν ελκυστικότερη από την άποψη των τιμών και του όγκου.Εξαγωγές της Ταϊλάνδης σε τρίτες χώρες(36) Λόγω του χαμηλού όγκου που εισήχθη στην Κοινότητα, εξετάστηκε η εξαγωγική συμπεριφορά των ταϊλανδών παραγωγών εξαγωγέων σε μία από τις κυριότερες εξαγωγικές τους αγορές, τις ΗΠΑ. Διαπιστώθηκε ότι το 1992, μετά


text: από διαδικασία αντιντάμπινγκ σχετικά με τις εισαγωγές ενός προϊόντος που επικαλύπτει σε μεγάλο βαθμό το υπό εξέταση προϊόν της παρούσας έρευνας, με διάμετρο μικρότερη των 360mm, καταγωγής, μεταξύ άλλων, Ταϊλάνδης, η διοίκηση των ΗΠΑ παρατήρησε περιθώρια ντάμπινγκ για τη χώρα αυτή που κυμαίνονταν από 10,7% έως 50,8%. Στοιχείο ακόμη πιο σημαντικό, τον Δεκέμβριο 1999, σύμφωνα με επανεξέταση ενόψει της λήξης ισχύος των μέτρων, συνήχθη το συμπέρασμα ότι η άρση των μέτρων αυτών θα οδηγούσε ενδεχομένως στη συνέχιση ή στην επανάληψη του ντάμπινγκ [12].[12] Ομοσπονδιακό μητρώο των ΗΠΑ/ τόμος 64, αριθ. 232, 3.12.1999β) ΚίναΠαραγωγή και χρησιμοποίηση της παραγωγικής ικανότητας(37) Λόγω της έλλειψης συνεργασίας από τους κινέζους παραγωγούς εξαγωγείς, οι υπηρεσίες της Επιτροπής αναγκάστηκαν να κάνουν χρήση των διαθέσιμων στοιχείων. Δεδομένου ότι υπάρχουν πολύ λίγες πληροφορίες για τον κινεζικό κλάδο παραγωγής, τα συμπεράσματα που ακολουθούν βασίζονται στις πληροφορίες που περιέχονται στην καταγγελία και στις κινεζικές εμπορικές στατιστικές περί εξαγωγών. Τα συμπεράσματα αυτά υποστηρίχθηκαν επίσης και από τις πληροφορίες που δημοσιοποιήθηκαν στο πλαίσιο παρόμοιων διαδικασιών στις ΗΠΑ.(38) Σύμφωνα με τις πηγές αυτές, η συνολική κινεζική παραγωγική ικανότητα για το υπό εξέταση προϊόν ανέρχεται περίπου σε 250 000 μετρικούς τόνους ετησίως. Ο όγκος της τρέχουσας ετήσιας κινεζικής παραγωγής, όπως υπολογίζεται στην καταγγελία, ανέρχεται σε 90 000 περίπου τόνους. Η εκτίμηση αυτή βασίζεται στον όγκο των κινεζικών εξαγωγών παγκοσμίως βάσει των εμπορικών στατιστικών (περίπου 17 000 τόνοι/έτος) και στην εγχώρια κατανάλωση που υπολογίζεται σε σχεδόν ίδια επίπεδα με την κοινοτική κατανάλωση (περίπου 70 000 τόνοι/έτος).(39) Βάσει των στοιχείων αυτών, το ποσοστό χρησιμοποίησης της κινεζικής παραγωγικής ικανότητας υπολογίζεται κάτω του 40% και η πλεονάζουσα παραγωγική τους ικανότητα υψηλότερη από τη συνολική κοινοτική κατανάλωση.(40) Κατά συνέπεια, η μεγάλη παραγωγική ικανότητα που διαθέτει η Κίνα, σε συνδυασμό με το μέγεθος της κινεζικής εγχώριας αγοράς, δίδει στους κινέζους παραγωγούς εξαγωγείς σημαντική ευελιξία να μετακινούνται τόσο μεταξύ αγορών όσο και μεταξύ τύπων προϊόντος. Οι παραγωγοί αυτοί έχουν, κατά συνέπεια, τη δυνατότητα να αυξάνουν τάχιστα την παραγωγή τους και να την κατευθύνουν προς οποιαδήποτε εξαγωγική αγορά, περιλαμβανομένης, στην περίπτωση που καταργηθούν τα μέτρα, και της κοινοτικής αγοράς.Ιστορικό της καταστρατήγησης(41) Πρέπει να σημειωθεί ότι οι κινέζοι παραγωγοί εξαγωγείς όχι μόνο διαθέτουν την ικανότητα για να επαναλάβουν μαζικά τις εξαγωγές τους προς την Κοινότητα, αλλά επίσης είναι διατεθειμένοι να πράξουν κάτι τέτοιο. Αυτό αποδεικνύεται από το γεγονός ότι, μετά την επιβολή των αρχικών μέτρων το 1995, οι ετήσιες εισαγωγές από την Ταϊβάν τετραπλασιάστηκαν κατά μέσο όρο, μέχρις ότου μία έρευνα κατά της καταστρατήγησης [13] έδειξε ότι οι περισσότερες από τις εισαγωγές αυτές ήταν στην πραγματικότητα κινεζικής καταγωγής και ως εκ τούτου τα μέτρα που ίσχυαν για την Κίνα επεκτάθηκαν και στην Ταϊβάν (με εξαίρεση τρεις παραγωγούς της Ταϊβάν) τον Ιούνιο του 2000.[13] ΕΕ L 94, 14.4.2000, σ. 1.Κινεζικές εξαγωγές σε τρίτες χώρες(42) Εξετάστηκε επίσης η εξαγωγική συμπεριφορά των κινέζων παραγωγών σε άλλες σημαντικές αγορές για το υπό εξέταση προϊόν. Προς τούτο, οι ΗΠΑ κίνησαν, την τελευταία δεκαετία, τρεις διαφορετικές έρευνες σχετικά με τις εισαγωγές ενός προϊόντος που επικαλύπτει σε μεγάλο βαθμό το υπό εξέταση στην παρούσα έρευνα προϊόν, με διάμετρο κάτω των 360


text: mm, καταγωγής, μεταξύ άλλων, Κίνας. Η πρώτη έρευνα, που πραγματοποιήθηκε το 1992, απέδειξε πολύ υψηλά περιθώρια ντάμπινγκ (μέχρι 182,9%), και κατά συνέπεια επιβλήθηκαν μέτρα αντιντάμπινγκ κατά των εισαγωγών του υπό εξέταση προϊόντος καταγωγής, μεταξύ άλλων, Κίνας. Δύο χρόνια αργότερα, το 1994, μία δεύτερη έρευνα έδειξε ότι αυτά τα μέτρα αντιντάμπινγκ καταστρατηγούντο με τη μεταφορά των προϊόντων μέσω Ταϊλάνδης. Τέλος, τα ισχύοντα μέτρα αντιντάμπινγκ επανεξετάστηκαν το 1999 και συνήχθη το συμπέρασμα ότι η άρση των μέτρων θα οδηγούσε στη συνέχιση ή στην επανάληψη του ζημιογόνου ντάμπινγκ.(43) Όλα αυτά δείχνουν ότι αν καταργηθούν τα μέτρα, οι κινέζοι παραγωγοί είναι πολύ πιθανό ότι θα υιοθετήσουν την ίδια εξαγωγική συμπεριφορά στην αγορά της ΕΚ, μία αγορά συγκρίσιμη με την αγορά των ΗΠΑ.(44) Τέλος, η έλλειψη κινεζικής συνεργασίας κατά την έρευνα αποτελεί ένδειξη ότι κανένας κινέζος παραγωγός δεν ήταν πρόθυμος ή ικανός να αποδείξει ότι στην περίπτωση κατάργησης των μέτρων δεν θα σημειωνόταν ντάμπινγκ.4. Συμπέρασμα(45) Η έρευνα έδειξε ότι τόσο η Κίνα όσο και η Ταϊλάνδη συνέχισαν τις πρακτικές ντάμπινγκ κατά την περίοδο έρευνας.(46) Δεδομένου ότι η Κίνα διαθέτει μεγάλη πλεονασματική παραγωγική ικανότητα και ότι έχει ήδη καταστρατηγήσει τα μέτρα, υπάρχει μεγάλη πιθανότητα ότι οι κινέζοι παραγωγοί εξαγωγείς θα αυξήσουν σημαντικά τις εξαγωγές τους με ντάμπινγκ του υπό εξέταση προϊόντος στην Κοινότητα σε περίπτωση που καταργηθούν τα ισχύοντα μέτρα.(47) Όσον αφορά την Ταϊλάνδη, πρέπει να σημειωθεί ότι αφότου οι ταϊλανδικές εταιρείες είναι σε μεγάλο βαθμό προσανατολισμένες στις εξαγωγές και με δεδομένη την ελκυστικότητα της κοινοτικής αγοράς, είναι πολύ πιθανό ότι, στην περίπτωση που καταργηθούν τα ισχύοντα μέτρα, οι εταιρείες αυτές θα αρχίσουν και πάλι να εξάγουν το υπό εξέταση προϊόν στην κοινοτική αγορά σε σημαντικές ποσότητες και με τιμές ντάμπινγκ.(48) Τέλος, γίνεται αναφορά στις πωλήσεις με ντάμπινγκ των κινέζων και ταϊλανδών εξαγωγέων στην αγορά των ΗΠΑ και στα μέτρα αντιντάμπινγκ των ΗΠΑ που ανανεώθηκαν το 1999.(49) Εν ολίγοις, είναι πολύ πιθανό ότι οι εισαγωγές στην Κοινότητα από τις εξεταζόμενες χώρες θα επαναληφθούν σε σημαντικές ποσότητες και σε τιμές ντάμπινγκ, στην περίπτωση που καταργηθούν τα μέτρα.ΣΤ. Προσδιορισμός του κοινοτικού κλάδου παραγωγής(50) Οι τέσσερις κοινοτικοί παραγωγοί που συνεργάστηκαν πλήρως στην έρευνα, αντιπροσώπευαν περίπου το 60% της κοινοτικής παραγωγής του υπό εξέταση προϊόντος κατά την ΠΕ και επομένως αποτελούν τον κοινοτικό κλάδο παραγωγής κατά την έννοια του άρθρου 4 παράγραφος 1 και του άρθρου 5 παράγραφος 4 του βασικού κανονισμού. Σημειωτέον ότι τρεις άλλοι παραγωγοί, οι οποίοι επίσης συμμετείχαν στην αίτηση επανεξέτασης, και αντιπροσωπεύουν περίπου 10% της κοινοτικής παραγωγής, δεν απάντησαν στο ερωτηματολόγιο εντός της ορισθείσης προθεσμίας. Δύο από τους παραγωγούς αυτούς υποστήριξαν τη διαδικασία ενώ ο τρίτος δεν εξέφρασε γνώμη όσον αφορά τη διαδικασία.Ζ. Κατάσταση της κοινοτικής αγοράςΚοινοτική κατανάλωση(51) Σημειωτέον ότι ένα μέρος των εγχώριων πωλήσεων των παραγωγών της ΕΕ πραγματοποιούνται σε αποθήκες (οι κάτοχοι των οποίων δεν συνεργάστηκαν), οι οποίες με τη σειρά τους εξάγουν τα προϊόντα εκτός Κοινότητας. Η φαινόμενη κοινοτική κατανάλωση καθορίστηκε ως εκ τούτου με βάση τον όγκο παραγωγής του κοινοτικού κλάδου και των άλλων κοινοτικών παραγωγών (σύμφωνα με τα στοιχεία της καταγγελίας), καθώς και τον όγκο εισαγωγών και εξαγωγών σύμφωνα με τα


text: στοιχεία της Eurostat.(52) Στο πλαίσιο αυτό, διαπιστώθηκε ότι η κοινοτική κατανάλωση αυξήθηκε κατ' αρχήν από 57 000 τόνους περίπου το 1996 σε 64 500 τόνους περίπου το 1998, αλλά στη συνέχεια μειώθηκε κατά την περίοδο έρευνας σε περίπου 50 800 τόνους.2. Εξέλιξη των εισαγωγών από τις υπό εξέταση χώρεςα) Όγκοι εισαγωγών και μερίδια αγοράς(53) Όσον αφορά τις υπό εξέταση χώρες και την Ταϊβάν, ο όγκος των εισαγωγών και τα μερίδια της αγοράς εξελίχθηκαν ως εξής:>ΘΕΣΗ ΠIΝΑΚΑ>(54) Οι συνολικές ταϊλανδικές εισαγωγές αυξήθηκαν σημαντικά από 100 τόνους περίπου το 1996 σε 1 400 τόνους περίπου κατά την ΠΕ. Η σημαντικότερη αύξηση σημειώθηκε μεταξύ 1999 και 2000, γεγονός που συμπίπτει με την έναρξη ισχύος της απόφασης της Επιτροπής για την ανάκληση των μέτρων για έναν ταϊλανδό παραγωγό εξαγωγέα, που ήταν το αποτέλεσμα ενδιάμεσης εξέτασης σύμφωνα με το άρθρο 11 παράγραφος 3 του βασικού κανονισμού. Αν ληφθούν υπόψη μόνο οι εταιρείες που εξακολουθούν να υπόκεινται σε δασμούς αντιντάμπινγκ, η αύξηση του όγκου παρέμεινε ωστόσο περιορισμένη, με αύξηση του μεριδίου της αγοράς από 0,3% το 1996 σε 0,5% κατά την ΠΕ. Πρέπει να σημειωθεί ότι κατά την προηγούμενη περίοδο έρευνας (από 1ης Ιουλίου έως 31ης Δεκεμβρίου 1993), το μερίδιο της ταϊλανδέζικής αγοράς ήταν 2,6%.(55) Όπως φαίνεται και ανωτέρω, ο όγκος των εισαγωγών από την Κίνα παρέμεινε επίσης περιορισμένος κατά την υπό επανεξέταση περίοδο. Υπενθυμίζεται ωστόσο, ότι μία έρευνα κατά της καταστρατήγησης κατέληξε στο συμπέρασμα ότι ένα σημαντικό τμήμα των εισαγωγών από την Ταϊβάν ήταν στην πραγματικότητα κινεζικής καταγωγής. Η απότομη μείωση των εισαγωγών αυτών το 2000 συμπίπτει με την επέκταση των μέτρων αντιντάμπινγκ που ίσχυαν για τις κινεζικές εισαγωγές και σε ορισμένες εισαγωγές από την Ταϊβάν. Κατά την προηγούμενη περίοδο έρευνας το κινεζικό μερίδιο της αγοράς είχε φθάσει το 8,5%.β) Εξέλιξη των τιμών των εισαγωγών(56) Οι τιμές εξαγωγών των δύο συνεργαζόμενων ταϊλανδών παραγωγών αυξήθηκαν κατά 6% μεταξύ 1996 και ΠΕ. Ωστόσο, κατά το σύνολο της υπό επανεξέταση περιόδου, δεν ακολούθησαν σαφή τάση, και παρουσίαζαν αυξομειώσεις ποσοστού μικρότερου του 10% της μέσης τιμής κατά την περίοδο αυτή.(57) Σύμφωνα με τις στατιστικές της Eurostat , οι τιμές των κινεζικών εξαγωγών συνολικά μειώθηκαν κατά 7% μεταξύ 1996 και ΠΕ. Όπως και οι ταϊλανδικές τιμές, δεν ακολούθησαν σαφή τάση κατά την υπό επανεξέταση περίοδο.3. Όγκος εισαγωγών και μερίδια αγοράς από μη υπό εξέταση χώρες(58) Όσον αφορά τις εισαγωγές από τις μη υπό εξέταση κατά την παρούσα διαδικασία χώρες, και όπως δείχνει ο πίνακας στη συνέχεια, οι εισαγωγές αυτές αυξήθηκαν σημαντικά από 4 300 τόνους περίπου το 1996 σε 11 700 κατά την ΠΕ. Η συνολική αύξηση σε μερίδιο αγοράς κατά την υπό επανεξέταση περίοδο ανέρχεται σε 15,5%.>ΘΕΣΗ ΠIΝΑΚΑ>4. Οικονομική κατάσταση του κοινοτικού κλάδου παραγωγήςα) Προκαταρκτική παρατήρηση(59) Οι οικονομικοί δείκτες που παρατίθενται στη συνέχεια εμφανίζουν θετική εξέλιξη για τα έτη 1996 έως 1998, με επακόλουθη επιδείνωση της συνολικής οικονομικής κατάστασης του κοινοτικού κλάδου παραγωγής. Η εξέλιξη αυτή πρέπει να εξεταστεί υπό το πρίσμα της επιβολής των οριστικών μέτρων αντιντάμπινγκ το 1995, των πρακτικών καταστρατήγησης και της σχετικής επέκτασης των μέτρων σε ορισμένες εισαγωγές καταγωγής Ταϊβάν το 2000, και τέλος υπό


text: το πρίσμα του αυξανόμενου όγκου των εισαγωγών με ντάμπινγκ από άλλες χώρες που υπόκεινται σε ξεχωριστή διαδικασία.β) Παραγωγή>ΘΕΣΗ ΠIΝΑΚΑ>(60) Η παραγωγής του κοινοτικού κλάδου παραγωγής πρώτα αυξήθηκε κατά 10% μεταξύ 1996 και 1998, και στη συνέχεια μειώθηκε στα επίπεδα του 1996, για να αυξηθεί στη συνέχεια και πάλι στο επίπεδο του 1998.γ) Ποσοστά παραγωγικής ικανότητας και χρησιμοποίησης της ικανότητας>ΘΕΣΗ ΠIΝΑΚΑ>(61) Η συνολική παραγωγική ικανότητα του κοινοτικού κλάδου παραγωγής ήταν σχετικά σταθερή κατά την υπό εξέταση περίοδο και ως εκ τούτου το επίπεδο χρησιμοποίησης της ικανότητας ακολούθησε τις ίδιες τάσεις με το επίπεδο του όγκου παραγωγής,δ) Όγκος πωλήσεων του υπό εξέταση προϊόντος για κατανάλωση στην ΕΕ>ΘΕΣΗ ΠIΝΑΚΑ>(62) Όπως αναφέρθηκε και ανωτέρω, εξετάστηκαν μόνο οι πωλήσεις που προορίζονταν για κοινοτική κατανάλωση. Στη βάση αυτή, κατά την υπό εξέταση περίοδο, ο όγκος των πωλήσεων της Κοινότητας μειώθηκε από 30 100 τόνους περίπου το 1996 σε 24 300 τόνους περίπου κατά την ΠΕ, τουτέστιν μείωση της τάξης του 19%. Σημειωτέον, ωστόσο, ότι μεταξύ του 1996 και του 1998, ο όγκος των πωλήσεων αυξήθηκε κατά 9%, φθάνοντας τους 33 000 τόνους το 1998, και στη συνέχεια μειώθηκε και πάλι στους 24 300 τόνους περίπου κατά την περίοδο έρευνας.ε) Αποθέματα>ΘΕΣΗ ΠIΝΑΚΑ>(63) Το επίπεδο των αποθεμάτων μειώθηκε κατά 4% περίπου μεταξύ 1996 και ΠΕ. Αν και ήταν σχετικά σταθερό κατά τα τέσσερα πρώτα έτη της υπό εξέταση περιόδου, άρχισε να μειώνεται σημαντικά μετά το 1999.στ) Μερίδιο αγοράς>ΘΕΣΗ ΠIΝΑΚΑ>(64) Ο κοινοτικός κλάδος παραγωγής μείωσε κατά 4,9% το μερίδιο της αγοράς το διάστημα μεταξύ του 1996 και της ΠΕ. Ωστόσο, μεταξύ 1996 και 1999, τα μερίδια της αγοράς αυξήθηκαν κατά 1,9%, λόγω της επιβολής των μέτρων που βρίσκονται επί του παρόντος υπό εξέταση. Στη συνέχεια, η θέση του κοινοτικού κλάδου παραγωγής στην αγορά επιδεινώθηκε.ζ) Τιμές πώλησης του κοινοτικού κλάδου παραγωγής>ΘΕΣΗ ΠIΝΑΚΑ>(65) Οι μέσες καθαρές τιμές πώλησης ανά μονάδα προϊόντος του κοινοτικού κλάδου παραγωγής μειώθηκαν από 1 812 ευρώ το 1996 σε 1 413 ευρώ κατά την περίοδο έρευνας, τουτέστιν μείωση της τάξης του 22%. Οι τιμές πώλησης σημείωναν ετήσια πτώση κατά 5% περίπου.η) Αποδοτικότητα και απόδοση των επενδύσεων>ΘΕΣΗ ΠIΝΑΚΑ>(66) Ο κοινοτικός κλάδος παραγωγής κατόρθωσε να αυξήσει την αποδοτικότητά του από 3,1% το 1996 σε 5,2% το 1997. Στη συνέχεια όμως, η αποδοτικότητα παρουσίασε σταθερή επιδείνωση και κατέστη αρνητική την περίοδο έρευνας, φθάνοντας στο -3,5%. Πρέπει να σημειωθεί ότι ο κοινοτικός κλάδος παραγωγής παρουσίασε ζημία της τάξης του -7% επί του κύκλου εργασιών κατά την περίοδο έρευνας της αρχικής περιόδου (Ιούλιος έως Δεκέμβριος 1993).(67) Η απόδοση των επενδύσεων ακολούθησε σε μεγάλο βαθμό την καμπύλη της αποδοτικότητας κατά την υπό επανεξέταση περίοδο. Πρέπει να αναφερθεί ότι εξετάστηκαν τόσο οι άμεσες επενδύσεις όσο και ένα μέρος των επενδύσεων που αφορούν έμμεσα την παραγωγή του υπό εξέταση προϊόντος.θ) Ταμειακές ροές>ΘΕΣΗ ΠIΝΑΚΑ>(68) Οι ταμειακές ροές που προέκυψαν από τις πωλήσεις του υπό εξέταση προϊόντος αυξήθηκαν κατά περίπου 65% μεταξύ των ετών 1996 και 1998, και στη συνέχεια μειώθηκαν σημαντικά σε 281 000 ευρώ κατά την περίοδο έρευνας.ι) Ικανότητα άντλησης κεφαλαίων(69) Καμία από τις εταιρείες δεν ανέφερε δυσκολίες στην άντληση κεφαλαίων. Ωστόσο, εάν η επιδείνωση


text: των ταμειακών ροών συνεχιστεί, η κατάσταση αυτή μπορεί να μεταβληθεί.κ) Απασχόληση και μισθοί>ΘΕΣΗ ΠIΝΑΚΑ>(70) Οι τάσεις της απασχόλησης στον κοινοτικό κλάδο παραγωγής δεν ήταν σαφείς. Η απασχόληση αυξήθηκε μεταξύ του 1996 και του 1998, από 547 υπαλλήλους σε 580, στη συνέχεια μειώθηκε, αλλά αυξήθηκε και πάλι την περίοδο έρευνας στα επίπεδα του 1998. Η αύξηση κατά την περίοδο έρευνας θα πρέπει να εξεταστεί σε σχέση με την αύξηση της παραγωγής κατά την ίδια περίοδο.(71) Οι μέσοι μισθοί ανά υπάλληλο παρέμειναν σχετικά σταθεροί τα έτη 1996 και 1997, και στη συνέχεια σημείωσαν σταδιακή αύξηση. Μεταξύ του 1996 και της ΠΕ, η συνολική αύξηση κυμαινόταν στο 7%.λ) Παραγωγικότητα>ΘΕΣΗ ΠIΝΑΚΑ>(72) Μεταξύ του 1996 και του 1998, η παραγωγικότητα αυξήθηκε κατά 3%, από 77,6 τόνους ανά απασχολούμενο σε 80,2 τόνους. Στη συνέχεια μειώθηκε αλλά αυξήθηκε και πάλι στα επίπεδα του 1998 την ΠΕ.μ) Επενδύσεις>ΘΕΣΗ ΠIΝΑΚΑ>(73) Οι νέες επενδύσεις παρέμειναν σε σχετικά σταθερό επίπεδο κατά την υπό επανεξέταση περίοδο. Οι επενδύσεις αυτές αφορούσαν κυρίως την ανανέωση ή τη βελτίωση του υφιστάμενου εξοπλισμού και δεν συνδέονται με την αύξηση της ικανότητας.ν) Μεγέθυνση(74) Όπως εξηγήθηκε παραπάνω, μεταξύ των ετών 1996 και 1998, ο κοινοτικός κλάδος παραγωγής ήταν σε θέση να ωφεληθεί από την ανάπτυξη της αγοράς, και αύξησε τον όγκο των πωλήσεών του και το μερίδιο αγοράς που κατείχε. Ωστόσο, στη συνέχεια, η κοινοτική κατανάλωση μειώθηκε και, παρά τη μείωση του όγκου των εισαγωγών από τις υπό εξέταση χώρες (ειδικότερα μέσω Ταϊβάν), οι πωλήσεις του κοινοτικού κλάδου παραγωγής και το μερίδιό του στην αγορά μειώθηκαν.ξ) Μέγεθος του περιθωρίου ντάμπινγκ(75) Λόγω του χαμηλού όγκου των εισαγωγών από τις εν λόγω χώρες κατά την ΠΕ, το μέγεθος του διαπιστωθέντος περιθωρίου ντάμπινγκ αναμένεται ότι θα έχει αρνητικές επιπτώσεις, ιδίως εάν ο όγκος των εν λόγω εισαγωγών αυξηθεί στο μέλλον. Στο πλαίσιο αυτό, υπενθυμίζονται τα συμπεράσματα του κεφαλαίου Ε.4., που αναφέρουν ότι είναι εξαιρετικά πιθανόν ότι οι εισαγωγές στην Κοινότητα από τις εν λόγω χώρες θα ξαναρχίσουν σε σημαντικές ποσότητες και σε τιμές ντάμπινγκ, εάν καταργηθούν τα μέτρα.ο) Ανάκαμψη μετά τις επιπτώσεις προηγούμενων πρακτικών ντάμπινγκ(76) Όπως δείχνει η θετική εξέλιξη των περισσοτέρων από τους προαναφερθέντες δείκτες, η οικονομική κατάσταση του κοινοτικού κλάδου παραγωγής αποκαταστάθηκε, κατά την περίοδο 1996 έως 1998, μετά το επιζήμιο αποτέλεσμα των εισαγωγών καταγωγής των εν λόγω δύο χωρών. Στη συνέχεια η κατάσταση επιδεινώθηκε εκ νέου, συνεπεία της αύξησης των εισαγωγών που αποτελούν αντικείμενο ντάμπινγκ από άλλες τρίτες χώρες (βλ. κεφάλαιο Γ).5. Συμπέρασμα για την ανάλυση της κατάστασης της κοινοτικής αγοράς(77) Η εισαγωγή των μέτρων κατά της Κίνας και της Ταϊλάνδης είχε σαφώς θετική επίδραση στην οικονομική κατάσταση του κοινοτικού κλάδου παραγωγής σε σύγκριση με την κατάσταση πριν την εισαγωγή τους. Οι περισσότεροι δείκτες ζημίας σημείωσαν θετική εξέλιξη το διάστημα μεταξύ 1996 και 1998. Η παραγωγή, η χρησιμοποίηση της ικανότητας και ο όγκος των πωλήσεων σημείωσαν αύξηση, με αποτέλεσμα την αύξηση των μεριδίων αγοράς και της απασχόλησης. Οι δείκτες αποδοτικότητας όπως η απόδοση επί του κύκλου εργασιών, η απόδοση των επενδύσεων και οι ταμειακές ροές, εξελίχθηκαν ευνοϊκά. Εάν τα μέτρα δεν είχαν καταστρατηγηθεί από τις εισαγωγές στην Ταϊβάν,


text: η εξέλιξη αυτή θα ήταν περισσότερο ευνοϊκή. Ωστόσο, μετά το 1998, η οικονομική κατάσταση του κοινοτικού κλάδου παραγωγής γενικά επιδεινώθηκε: ο όγκος των πωλήσεων, τα μερίδια της αγοράς και η παραγωγή, όπως και η αποδοτικότητα και οι τιμές, μειώθηκαν. Η ζημία που υπέστη ο κοινοτικός κλάδος παραγωγής κατά την εν λόγω περίοδο προκλήθηκε από τις εισαγωγές που αποτελούν αντικείμενο ντάμπινγκ καταγωγής Τσεχικής Δημοκρατίας, Μαλαισίας, Ρωσίας, Δημοκρατίας της Κορέας και της Σλοβακίας, και συνεπώς επιβλήθηκαν μέτρα αντιντάμπινγκ κατά των εν λόγω χωρών τον Αύγουστο 2002 [14].[14] Κανονισμός (ΕΚ) αριθ. 1514/2002 της 19.08.2002 του Συμβουλίου, ΕΕ L 228, 24.08.2002, σ. 1.Η. Ενδεχόμενο συνέχισης ή/και εκ νέου εμφάνισης της ζημίας(78) Για να εκτιμηθεί η ενδεχόμενη επίπτωση της λήξης ισχύος των μέτρων, εξετάστηκαν τα ακόλουθα στοιχεία:α) Όπως αναφέρθηκε στις αιτιολογικές σκέψεις 33 έως 44:- υπάρχουν σαφείς ενδείξεις ότι οι κινέζοι και ταϊλανδοί παραγωγοί έχουν τη δυνατότητα να αυξήσουν ή/και να επανακατευθύνουν τους όγκους των εξαγωγών τους στην κοινοτική αγορά.- βάσει της συμπεριφοράς της τιμής εξαγωγής που καθορίζεται για τις κινεζικές και ταϊλανδικές εξαγωγές προς τις ΗΠΑ, είναι πιθανό ότι, στην περίπτωση που δεν επιβληθούν μέτρα, οι παραγωγοί στις υπό εξέταση χώρες θα υιοθετήσουν πολιτική τιμών με ντάμπινγκ στην κοινοτική αγορά. Πράγματι, συνολικά, οι τιμές που χρεώνονται στις εν λόγω εξαγωγικές αγορές είναι χαμηλότερες από τις τιμές του κοινοτικού κλάδου παραγωγής, έστω κι αν δεν μπόρεσε να πραγματοποιηθεί λεπτομερής ανάλυση λόγω της μεγάλης ποικιλίας των τύπων του προϊόντος, και ως εκ τούτου, δεν κατέστη δυνατή η επακριβής σύγκριση τιμών για όλους τους τύπους του προϊόντος.β) Η έρευνα έδειξε ότι, βάσει των συγκρίσιμων τύπων του προϊόντος, οι ταϊλανδοί συνεργαζόμενοι παραγωγοί εξαγωγείς πωλούσαν το υπό εξέταση προϊόν σε τιμή σημαντικότερα χαμηλή από την τιμή του κοινοτικού κλάδου παραγωγής. Όσον αφορά την Κίνα, ελλείψει συνεργασίας και λόγω της ποικιλίας των τύπων του προϊόντος και κατά συνέπεια των τιμών εισαγωγής, δεν κατέστη δυνατή η σύγκριση τιμών ανά μεμονωμένο τύπο προϊόντος. Ωστόσο, τα διαθέσιμα στοιχεία δείχνουν ότι η μέση τιμή των κινεζικών εισαγωγών είναι σημαντικά χαμηλότερη από την τιμή που εφαρμόζουν οι ταϊλανδοί παραγωγοί. Συνάγεται συνεπώς το συμπέρασμα ότι η διαφορά μεταξύ των τιμών πώλησης των υπό εξέταση προϊόντων καταγωγής Κίνας και των προϊόντων του κοινοτικού κλάδου παραγωγής, χωρίς την επιβολή των δασμών αντιντάμπινγκ, είναι τουλάχιστον εξίσου σημαντική με τη διαφορά των εισαγωγών καταγωγής Ταϊλάνδης.γ) Το πιθανότερο είναι ότι οι χαμηλές αυτές τιμές θα εξακολουθήσουν να επιβάλλονται από τις υπό εξέταση χώρες, και για να ανακτήσουν αυτές το απολεσθέν μερίδιο αγοράς. Μία τέτοια τιμολογιακή συμπεριφορά, σε συνδυασμό με την ικανότητα της Κίνας και της Ταϊλάνδης να διοχετεύσουν σημαντικές ποσότητες του υπό εξέταση προϊόντος στην κοινοτική αγορά, είναι πολύ πιθανό ότι θα έχουν ως αποτέλεσμα την ενίσχυση της τάσης συμπίεσης των τιμών στην αγορά, με αναμενόμενη αρνητική επίπτωση στην οικονομική κατάσταση του κοινοτικού κλάδου παραγωγής.(79) Επιπλέον, η λήξη των μέτρων κατά των κινεζικών εισαγωγών θα επέφερε την κατάργηση των μέτρων καταστρατήγησης όσον αφορά τις εισαγωγές του υπό εξέταση προϊόντος από την Ταϊβάν. Προς τούτο, υπενθυμίζεται ότι, όπως εξηγήθηκε και στην αιτιολογική σκέψη 41, διαπιστώθηκε ότι τα μέτρα κατά των κινεζικών εισαγωγών


text: καταστρατηγούντο μαζικά και ως εκ τούτου επεκτάθηκαν και στην Ταϊβάν. Στην περίπτωση που τα μέτρα αυτά κατά της Ταϊβάν καταργηθούν, υπάρχει μεγάλη πιθανότητα να επαναληφθεί η καταστρατήγηση.(80) Βάσει των ανωτέρω, συνάγεται το συμπέρασμα ότι, σε περίπτωση κατάργησης των μέτρων, υπάρχει πιθανότητα επανάληψης της ζημίας από την Κίνα και την Ταϊλάνδη.Θ. Συμφέρον της ΚοινότηταςΠροκαταρκτική παρατήρηση(81) Σύμφωνα με το άρθρο 21 του βασικού κανονισμού, εξετάστηκε το κατά πόσο η παράταση των ισχυόντων μέτρων αντιντάμπινγκ θα αντίκειτο στο συμφέρον της Κοινότητας συνολικά. Ο προσδιορισμός του κοινοτικού συμφέροντος βασίστηκε σε εκτίμηση όλων των ενδιαφερόμενων συμφερόντων, τουτέστιν, του κοινοτικού κλάδου παραγωγής, των εισαγωγέων και των εμπόρων καθώς και των χρηστών του υπό εξέταση προϊόντος.(82) Πρέπει να υπενθυμιστεί ότι, στην προηγούμενη έρευνα, είχε θεωρηθεί ότι η θέσπιση μέτρων ήταν προς το συμφέρον της Κοινότητας. Επιπλέον, το γεγονός ότι η παρούσα έρευνα αποτελεί επανεξέταση, που αναλύει μια κατάσταση στην οποία έχουν ήδη εφαρμοστεί μέτρα αντιντάμπινγκ, επιτρέπει την αξιολόγηση των ενδεχόμενων αθέμιτων αρνητικών επιπτώσεων που θα είχαν στα ενδιαφερόμενα μέρη, τα ισχύοντα μέτρα αντιντάμπινγκ.(83) Βάσει αυτών, εξετάστηκε επίσης κατά πόσον, παρά τα συμπεράσματα σχετικά με την πιθανότητα επανάληψης του ζημιογόνου ντάμπινγκ, υπάρχουν επιτακτικοί λόγοι που θα οδηγούσαν στο συμπέρασμα ότι η διατήρηση μέτρων στην παρούσα περίπτωση αντίκειται στο συμφέρον της Κοινότητας.2. Συμφέρον του κοινοτικού κλάδου παραγωγής(84) Έχει αποδειχθεί ότι ο κοινοτικός κλάδος παραγωγής είναι διαρθρωτικά βιώσιμος. Το γεγονός αυτό επιβεβαιώθηκε από τη θετική εξέλιξη της οικονομικής του κατάστασης σε εποχή κατά την οποία είχε αποκατασταθεί ο πραγματικός ανταγωνισμός μετά την επιβολή των μέτρων αντιντάμπινγκ που ισχύουν τη στιγμή αυτή. Το επίπεδο του κέρδους που μπορούσαν να επιτύχουν μετά την επιβολή των μέτρων θεωρήθηκε, κατά τη στιγμή της αρχικής έρευνας, λογικό σε σύγκριση με αυτό που θα μπορούσε να αναμένει ο κλάδος παραγωγής σε περίπτωση μη πραγματοποίησης εισαγωγών που αποτελούν το αντικείμενο ντάμπινγκ.(85) Μπορεί εύλογα να αναμένεται ότι ο κοινοτικός κλάδος παραγωγής θα εξακολουθήσει να επωφελείται από τα μέτρα που ισχύουν τη στιγμή αυτή. Στην περίπτωση που δεν διατηρηθούν τα μέτρα, ενδέχεται ο κοινοτικός κλάδος παραγωγής να υποστεί ζημία, ακόμη κι αν αναληφθεί δράση έναντι των άλλων χωρών οι οποίες πραγματοποιούν εισαγωγές με τιμές ντάμπινγκ.3. Συμφέρον των μη συνδεδεμένων εισαγωγέων/εμπόρων(86) Η Επιτροπή απέστειλε ερωτηματολόγια σε 57 μη συνδεδεμένους εισαγωγείς/εμπόρους. Μόνον δύο εισαγωγείς απάντησαν στο ερωτηματολόγιο. Ένας από τους εισαγωγείς αυτούς συνήθιζε να αγοράζει το υπό εξέταση προϊόν από την Κίνα, αλλά άλλαξε προμηθευτή μετά την επιβολή των μέτρων. Υποστήριξε ότι δεν επηρεάζεται από το αν θα διατηρηθούν ή θα καταργηθούν τα μέτρα. Ο δεύτερος εισαγωγέας εκφράστηκε υπέρ της παράτασης των μέτρων και υποστήριξε ότι η αθέμιτη εμπορική συμπεριφορά πριν την επιβολή των μέτρων είχε ως αποτέλεσμα τη στρέβλωση της κοινοτικής αγοράς.(87) Δέκα εννέα άλλοι εισαγωγείς απάντησαν ότι δεν τους αφορά η διαδικασία δεδομένου ότι δεν πραγματοποιούσαν αγορές από τις εν λόγω χώρες κατά την υπό εξέταση περίοδο. Καμία άλλη απάντηση δεν λήφθηκε και κατά συνέπεια μπορεί να συναχθεί το συμπέρασμα ότι η διατήρηση των μέτρων δεν θα έχει σημαντικές αρνητικές επιπτώσεις στους εισαγωγείς ή στους εμπόρους.4. Συμφέρον των χρηστών(88) Οι χρήστες του υπό εξέταση προϊόντος είναι κατά κύριο λόγο


text: βιομηχανίες πετροχημικών προϊόντων και βιομηχανίες που δραστηριοποιούνται στον κατασκευαστικό τομέα. Η Επιτροπή απέστειλε ερωτηματολόγια σε 23 χρήστριες εταιρείες και πέντε ευρωπαϊκές ενώσεις πιθανών χρηστών. Μόνο τρεις εταιρείες απάντησαν και όλες ισχυρίστηκαν ότι δεν ενδιαφέρονται για τη διαδικασία.(89) Αυτή η έλλειψη συνεργασίας φαίνεται να επιβεβαιώνει ότι τα εξαρτήματα σωληνώσεων αντιπροσωπεύουν ένα πολύ μικρό τμήμα του συνολικού κόστους παραγωγής για τις εταιρείες αυτές και ότι τα μέτρα που ισχύουν τη στιγμή αυτή δεν έχουν σημαντικές αρνητικές επιπτώσεις στην οικονομική κατάσταση των εταιρειών.5. Συμπέρασμα σχετικά με το συμφέρον της Κοινότητας(90) Με βάση τα ανωτέρω, συνάγεται το συμπέρασμα ότι δεν θεωρείται πιθανό ότι οι ενδεχόμενες επιπτώσεις στους εισαγωγείς και στις χρήστριες βιομηχανίες θα εξουδετερώσουν τη θετική επίδραση των μέτρων κατά του ζημιογόνου ντάμπινγκ στον κοινοτικό κλάδο παραγωγής. Κατά συνέπεια, δεν υπάρχουν επιτακτικοί λόγοι κατά της διατήρησης των μέτρων αντιντάμπινγκ.Θ. Μορφή των μέτρων όσον αφορά την Ταϊλάνδη(91) Όπως αναφέρθηκε στην ανακοίνωση για την έναρξη εξέτασης, η ενδιάμεση επανεξέταση σχετικά με τη μορφή του μέτρου για τις εισαγωγές καταγωγής Ταϊλάνδης κινήθηκε από την Επιτροπή με δική της πρωτοβουλία.(92) Κανένα τελικό συμπέρασμα ως προς αυτό δεν έχει ακόμη συναχθεί και η έρευνα συνεχίζεται.Ι. Μέτρα αντιντάμπινγκ(93) Όλα τα ενδιαφερόμενα μέρη ενημερώθηκαν σχετικά με τα ουσιώδη πραγματικά περιστατικά βάσει των οποίων ενδέχεται να προταθεί η διατήρηση των ισχυόντων μέτρων. Καθορίστηκε επίσης προθεσμία εντός της οποίας τα μέρη μπορούσαν να υποβάλουν τις παρατηρήσεις τους μετά από την κοινολόγηση. Δεν λήφθηκε καμία παρατήρηση που θα μπορούσε να οδηγήσει στην αλλαγή των ανωτέρω συμπερασμάτων.(94) Βάσει των ανωτέρω, όπως προβλέπεται από το άρθρο 11 παράγραφος 2 του βασικού κανονισμού, πρέπει να διατηρηθούν τα μέτρα αντιντάμπινγκ που εφαρμόζονται στις εισαγωγές εξαρτημάτων σωληνώσεων, από σίδηρο ή χάλυβα, καταγωγής Κίνας και Ταϊλάνδης, ή που αποστέλλονται από την Ταϊβάν, όπως επεκτάθηκαν με τον κανονισμό (ΕΚ) αριθ. 763/2000 του Συμβουλίου, όπως αυτός τροποποιήθηκε με τον κανονισμό (ΕΚ) αριθ. 2313/2000. Υπενθυμίζεται ότι τα εν λόγω μέτρα συνίστανται σε κατ' αξίαν δασμό για τις δύο εν λόγω χώρες, με εξαίρεση τις εισαγωγές του υπό εξέταση προϊόντος που κατασκευάζεται και πωλείται για εξαγωγή στην Κοινότητα από τις δύο εταιρείες της Ταϊλάνδης για τις οποίες έγιναν αποδεκτές αναλήψεις υποχρεώσεων.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Επιβάλλεται οριστικός δασμός αντιντάμπινγκ στις εισαγωγές εξαρτημάτων σωληνώσεων (εκτός από τα χυτά, τους συζευκτήρες και τους συζευκτήρες με βόλτες), από σίδηρο ή χάλυβα (μη συμπεριλαμβανομένου του ανοξείδωτου χάλυβα), με μέγιστη εξωτερική διάμετρο μη υπερβαίνουσα τα 609,6 mm, του είδους που χρησιμοποιείται για συγκόλληση κατ'άκρον ή για άλλους σκοπούς, που υπάγονται στους κωδικούς ΣΟ ex 7307 93 11 (κωδικός Taric 7307 93 11* 99), ex 7307 93 19 (κωδικός Taric 7307 93 19* 99), ex 7307 99 30 (κωδικός Taric 7307 99 30* 98) και ex 7307 99 90 (κωδικός Taric 7307 99 90* 98), καταγωγής Λαϊκής Δημοκρατίας της Κίνας και Ταϊλάνδης.2. Ο οριστικός δασμός αντιντάμπινγκ που εφαρμόζεται στην καθαρή τιμή "ελεύθερο στα σύνορα της Κοινότητας", πριν από την επιβολή δασμού, για τα προϊόντα που παράγονται από τις ακόλουθες εταιρείες, καθορίζεται ως εξής:>ΘΕΣΗ ΠIΝΑΚΑ>3. Με την επιφύλαξη της παραγράφου 1, ο οριστικός δασμός αντιντάμπινγκ δεν ισχύει για τις εισαγωγές προϊόντων


text: που τίθενται σε ελεύθερη κυκλοφορία σύμφωνα με το άρθρο 2.4. Εκτός εάν οριστεί διαφορετικά, εφαρμόζονται οι διατάξεις που ισχύουν για τους δασμούς.Άρθρο 21. Οι εισαγωγές προϊόντων που αποτελούν αντικείμενο διασάφησης για να τεθούν σε ελεύθερη κυκλοφορία υπό τον ακόλουθο πρόσθετο κωδικό TARIC, και τα οποία παράγονται και εξάγονται άμεσα (ήτοι μεταφέρονται και τιμολογούνται) από την παρακάτω εταιρεία σε εταιρεία στην Κοινότητα που ενεργεί ως εισαγωγέας απαλλάσσονται από τον δασμό αντιντάμπινγκ που επιβλήθηκε με το άρθρο 1, υπό τον όρο ότι τα εν λόγω προϊόντα εισάγονται σύμφωνα με την παράγραφο 2 του παρόντος άρθρου.>ΘΕΣΗ ΠIΝΑΚΑ>2 Οι εισαγωγές που αναφέρονται στην παράγραφο 1 απαλλάσσονται από τον δασμό αντιντάμπινγκ υπό την προϋπόθεση ότι:α) υποβάλλεται εμπορικό τιμολόγιο, που περιέχει τουλάχιστον τα στοιχεία που απαριθμούνται στο παράρτημα, στις τελωνειακές αρχές των κρατών μελών κατά την διασάφηση για την θέση σε ελεύθερη κυκλοφορία. καιβ) τα εμπορεύματα που διασαφηνίζονται και προσκομίζονται στο τελωνείο αντιστοιχούν ακριβώς στην περιγραφή του εμπορικού τιμολογίου.Άρθρο 3Ο οριστικός δασμός αντιντάμπινγκ που επιβάλλεται με το άρθρο 1 στις εισαγωγές καταγωγής Λαϊκής Δημοκρατίας της Κίνας επεκτείνεται στις εισαγωγές των ιδίων εξαρτημάτων (κωδικοί TARIC: 7307 93 11 91. 7307 93 19 91. 7307 99 30 92. 7307 99 90 92) που αποστέλλονται από την Ταϊβάν (Πρόσθετος κωδικός TARIC Α 999), με εξαίρεση τα προϊόντα που παράγονται από την Chup Hsin Enterprise Co. Ltd, Kaohsiung (Ταϊβάν) (πρόσθετος κωδικός TARIC A 098), από την Rigid Industries Co. Ltd, Kaohsiung (Ταϊβάν) (πρόσθετος κωδικός TARIC A 099) και την Niang Hong Pipe Fittings Co. Ltd, Kaohsiung (Ταϊβάν) (πρόσθετος κωδικός TARIC A 100).Άρθρο 4Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΤα ακόλουθα στοιχεία αναφέρονται στο εμπορικό τιμολόγιο που συνοδεύει τις πωλήσεις ορισμένων εξαρτημάτων σωληνώσεων στην Κοινότητα, τα οποία αποτελούν αντικείμενο ανάληψης υποχρέωσης.1. Ο τίτλος "ΕΜΠΟΡΙΚΌ ΤΙΜΟΛΟΓΙΟ ΠΟΥ ΣΥΝΟΔΕΥΕΙ ΤΑ ΕΜΠΟΡΕΥΜΑΤΑ ΠΟΥ ΑΠΟΤΕΛΟΥΝ ΑΝΤΙΚΕΙΜΕΝΟ ΑΝΑΛΗΨΗΣ ΥΠΟΧΡΕΩΣΗΣ"2. Η επωνυμία της εταιρείας που αναφέρεται στο άρθρο 2.1 η οποία εκδίδει το εμπορικό τιμολόγιο3. Ο αριθμός του εμπορικού τιμολογίου4. Η ημερομηνία εκδόσεως του εμπορικού τιμολογίου5. Ο πρόσθετος κωδικός ΤARIC βάσει του οποίου γίνεται ο εκτελωνισμός των εμπορευμάτων που αναγράφονται στο τιμολόγιο, στα σύνορα της Κοινότητας6. Η ακριβής περιγραφή των εμπορευμάτων7. Η περιγραφή των όρων πώλησης, στην οποία περιλαμβάνονται τα εξής:- τιμή,- οι εφαρμοζόμενοι όροι πληρωμής,- οι εφαρμοζόμενοι όροι παράδοσης,- οι συνολικές εκπτώσεις και μειώσεις.8. Η επωνυμία της εταιρείας που ενεργεί ως εισαγωγέας για την οποία εκδίδεται το τιμολόγιο απευθείας από την εταιρεία.9. Το ονοματεπώνυμο του υπαλλήλου της εταιρείας που εξέδωσε το τιμολόγιο που αντιστοιχεί στην ανάληψη υποχρέωσης και η ακόλουθη δήλωση υπογεγραμμένη:"Ο υπογεγραμμένος, πιστοποιώ ότι η πώληση για άμεση εξαγωγή από [επωνυμία εταιρείας] στην Ευρωπαϊκή Κοινότητα των εμπορευμάτων που καλύπτονται από το παρόν τιμολόγιο, πραγματοποιείται στο πλαίσιο ,και με τους όρους της ανάληψης υποχρέωσης που προτάθηκε από [επωνυμία εταιρείας], και έγινε αποδεκτή από την Ευρωπαϊκή Επιτροπή με [απόφαση 1996/252/ΕΚ]. Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή."


text:
 |
 52010PC0815
 [pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 22.12.2010COM(2010) 815 τελικό2010/0395 (COD)ΠρότασηΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με τους δημοσιονομικούς κανόνες που εφαρμόζονται στον ετήσιο προϋπολογισμό της ΈνωσηςΑΙΤΙΟΛΟΓΙΚΗ ΕΚΘΕΣΗΠΛΑΙΣΙΟ ΤΗΣ ΠΡΟΤΑΣΗΣΗ παρούσα πρόταση λαμβάνει υπόψη τις πρόσφατες νομοθετικές και πολιτικές εξελίξεις που αφορούν τον δημοσιονομικό κανονισμό (εφεξής «ο ΔK»[1]).1. Για λόγους νομικής σαφήνειας και για να διευκολύνει τις διαπραγματεύσεις του Ευρωπαϊκού Κοινοβουλίου και του Συμβουλίου (εφεξής «η νομοθετική αρχή»), συγχωνεύει και αντικαθιστά δύο προηγούμενες προτάσεις της Επιτροπής σχετικά με την αναθεώρηση του ΔΚ με ένα ενιαίο κείμενο και με τυποποιημένο νομοθετικό μορφότυπο (δεν πρόκειται για αναδιατύπωση). Αντικείμενο αυτών των δύο προηγούμενων προτάσεων ήταν, αφενός, η τριετής αναθεώρηση του δημοσιονομικού κανονισμού (COM(2010)260 τελικό), με την οποία αντιμετωπίστηκε ιδίως η πραγματική ανάγκη επανεξέτασης των μηχανισμών εκτέλεσης του προϋπολογισμού κατά την τρέχουσα οικονομική συγκυρία και ενόψει των μελλοντικών πολιτικών προκλήσεων· αφετέρου δε, η αναθεώρηση του ΔΚ ώστε να ευθυγραμμιστεί με τη συνθήκη της Λισαβόνας (COM(2010)71 τελικό), συμπεριλαμβανομένων των υποχρεώσεων των κρατών μελών όσον αφορά τον εσωτερικό και τον δημοσιονομικό έλεγχο και τις ευθύνες που οι υποχρεώσεις αυτές συνεπάγονται για την επιμερισμένη διαχείριση. Για τον λόγο αυτόν, αποσύρονται οι δύο προηγούμενες προτάσεις (COM(2010)260 τελικό) και (COM(2010)71 τελικό).2. Πέραν τούτου, η πρόταση ενσωματώνει τις τροποποιήσεις που επήλθαν στον ΔΚ λόγω της έκδοσης του κανονισμού (ΕΚ) αριθ. 1081/2010 όσον αφορά τη δημιουργία της Ευρωπαϊκής Υπηρεσίας Εξωτερικής Δράσης (εφεξής «ΕΥΕΔ»)[2].1.1. ΔιαδικασίαΑπό την έναρξη ισχύος της συνθήκης της Λισαβόνας, ο ΔΚ πρέπει να αναθεωρείται σύμφωνα με τη συνήθη νομοθετική διαδικασία που προβλέπεται στο άρθρο 322 της ΣΛΕΕ. Για να μπορεί η νομοθετική αρχή να έχει σφαιρική εικόνα των προτεινόμενων τροποποιήσεων, οι κανόνες εφαρμογής του ΔΚ (εφεξής: «ΚΕ»[3]) υποβάλλονται, ως έγγραφο εργασίας των υπηρεσιών της Επιτροπής, μαζί με τον ΔΚ ως ενιαίο σύνολο. Οι κανόνες εφαρμογής, οι οποίοι περιλαμβάνουν λεπτομερέστερες διατάξεις που συμπληρώνουν τον ΔΚ, θα εκδοθούν με βάση τις εξουσίες που έχουν ανατεθεί στην Επιτροπή σύμφωνα με το άρθρο 290 της ΣΛΕΕ.Η παρούσα πρόταση δεν περιλαμβάνει αλλαγές επί της ουσίας σε σύγκριση με τις δύο προηγούμενες προτάσεις που αναφέρονται στο σημείο 1 ανωτέρω. Κατά συνέπεια, το έγγραφο εργασίας των υπηρεσιών της Επιτροπής σχετικά με τους κανόνες εφαρμογής του ΔΚ (SEC(2010)), το οποίο υποβλήθηκε από την Επιτροπή από κοινού με την τριετή αναθεώρηση, εξακολουθεί να ισχύει στο ακέραιο.1.2. ΧρονοδιάγραμμαΥπενθυμίζεται ότι η παρούσα αναθεώρηση του ΔΚ πραγματοποιείται ταυτόχρονα με την κατάρτιση των προγραμμάτων της περιόδου μετά το 2013. Θα πρέπει, επομένως, να εξεταστεί σε αυτό το ευρύτερο πλαίσιο. Ως εκ τούτου, είναι σημαντικό όλοι οι παράγοντες που μετέχουν στη νομοθετική διαδικασία, ιδίως δε το Ευρωπαϊκό Κοινοβούλιο και το Συμβούλιο, να διατηρήσουν ένα φιλόδοξο χρονοδιάγραμμα για την παρούσα αναθεώρηση, και να συμφωνήσουν επί της ανάγκης διασφάλισης της συνέπειας μεταξύ των δημοσιονομικών κανόνων που θα κατοχυρώνει ο ΔΚ και του περιεχομένου των τομεακών νομικών βάσεων. Για να επιτευχθεί ο στόχος αυτός, θα πρέπει να επιδιώξουν την επίτευξη συμφωνίας επί της συνολικής δέσμης (δημοσιονομικός κανονισμός + κανόνες εφαρμογής), ώστε να καταστεί δυνατή η θέση της σε εφαρμογή έως την 1.1.2012. Πρόκειται για πολύ φιλόδοξο χρονοδιάγραμμα, αν ληφθούν υπόψη οι εγγενείς περιορισμοί τους


text: οποίους συνεπάγεται η συνήθης νομοθετική διαδικασία.ΣΤΟΧΟΣ ΤΗΣ ΠΡΟΤΑΣΗΣΟ προϋπολογισμός αποτελεί ένα από τα βασικά μέσα υλοποίησης των πολιτικών της ΕΕ. Το 2011, προβλέπεται να διατεθούν πάνω από 126 δισεκ. ευρώ για πολιτικές της ΕΕ, προσπορίζοντας οφέλη στην Ένωση και στους πολίτες της. Υπό τις παρούσες οικονομικές συνθήκες, είναι ακόμη πιο σημαντικό να μεγιστοποιηθεί η αποτελεσματικότητα των μηχανισμών εκτέλεσης του προϋπολογισμού και να διευκολυνθεί η εφαρμογή των πολιτικών της ΕΕ, με ταυτόχρονη εξασφάλιση της σωστής χρήσης των χρημάτων των ευρωπαίων φορολογουμένων. Ειδικότερα, έχει σημασία να είναι οι μηχανισμοί αυτοί απλοί και διαφανείς (ιδίως για τους τελικούς αποδέκτες των κονδυλίων της ΕΕ), να παρέχουν τη δυνατότητα μόχλευσης πόρων μη προερχόμενων από τον προϋπολογισμό της ΕΕ και συγχρόνως να ενισχύουν την υποχρέωση λογοδοσίας της Επιτροπής για την εκτέλεση του προϋπολογισμού κατά τα προβλεπόμενα στο άρθρο 317 της ΣΛΕΕ.Ο ΔΚ περιλαμβάνει όλες τις αρχές και τους κανόνες που διέπουν την εφαρμογή του προϋπολογισμού. Ο χαρακτήρας του είναι οριζόντιος, υπό την έννοια ότι εφαρμόζεται σε όλους τους τομείς δαπανών και στο σύνολο των εσόδων.2.1. Βάση της παρούσας αναθεώρησηςΟ ΔΚ θα πρέπει να περιλαμβάνει μόνο τις θεμελιώδεις αρχές (ΔΚ, τίτλος II) και τους βασικούς κανόνες διαχείρισης του προϋπολογισμού και δημοσιονομικής διαχείρισης, αφήνοντας τις λεπτομέρειες προς ρύθμιση μέσω των ΚΕ και μη υποχρεωτικών διατάξεων, π.χ. μέσω εσωτερικών κατευθυντήριων γραμμών. Οι αρχές πρέπει να τηρούνται στο σύνολο των νομοθετικών πράξεων[4] και από όλα τα θεσμικά όργανα· πρέπει δε να παραμένουν σταθερές, και οι όποιες παρεκκλίσεις από αυτές να περιορίζονται στο ελάχιστο αναγκαίο.Σε ό,τι αφορά το περιεχόμενο, είναι σκόπιμο να διατηρηθούν τα βασικά στοιχεία των δημοσιονομικών μεταρρυθμίσεων, όπως είναι ιδίως τα εξής: ο ρόλος των δημοσιονομικών παραγόντων, η σπουδαιότητα της απόφασης χρηματοδότησης που λαμβάνεται από το Σώμα των Επιτρόπων σε σχέση με τις επιχειρησιακές δαπάνες, η ενσωμάτωση των ελέγχων στις επιχειρησιακές υπηρεσίες, η λειτουργία εσωτερικού ελέγχου, η κατάρτιση προϋπολογισμού βάσει δραστηριοτήτων, καθώς επίσης ο εκσυγχρονισμός των αρχών λογιστικής και των βασικών κανόνων που διέπουν τις επιδοτήσεις. Οι κανόνες περί ανάθεσης συμβάσεων θα πρέπει να διατηρηθούν σύμφωνα με τις διατάξεις των σχετικών οδηγιών.Πέραν τούτου, υπογραμμίζεται ότι δεν απαιτούνται τροποποιήσεις του ΔΚ για όλα τα προβλήματα που ανακύπτουν όσον αφορά την εφαρμογή των κανόνων. Στη συντριπτική πλειονότητα των περιπτώσεων, οι δυσκολίες που αναφέρονται κατά τη διάρκεια της δημόσιας διαβούλευσης δεν πηγάζουν από τον δημοσιονομικό κανονισμό ούτε μπορούν να επιλυθούν μέσα της ερμηνείας των κανόνων. Ορισμένες δυσκολίες οφείλονται επίσης σε κανονισμούς που αφορούν επιμέρους τομείς, των οποίων ο βαθμός λεπτομερειακότητας και περιπλοκότητας αυξάνει σημαντικά τον κίνδυνο σφάλματος ή λανθασμένης ερμηνείας.Σε ό,τι αφορά τη μέθοδο, κάθε ουσιώδης τροποποίηση έχει εκτιμηθεί σε συνάρτηση με τις ακόλουθες παραμέτρους:- μείωση των διοικητικών βαρών για τους δικαιούχους, τους αναδόχους και τους εταίρους υλοποίησης·- διευκόλυνση, οσάκις είναι δυνατό, της μόχλευσης με πιστώσεις του προϋπολογισμού·- διευκόλυνση της τήρησης της υποχρέωσης που υπέχει η Επιτροπή βάσει του άρθρου 317 της Συνθήκης να εκτελεί τον προϋπολογισμό και να επιτυγχάνει τους στόχους πολιτικής μέσω της βελτίωσης των μηχανισμών εκτέλεσης και της απλούστευσης των κανόνων και των διαδικασιών·- διασφάλιση χρηστής χρηματοοικονομικής διαχείρισης και προάσπιση των οικονομικών συμφερόντων της Ένωσης έναντι της απάτης και


text: άλλων παράνομων δραστηριοτήτων[5].2.2. Αναγκαιότητα μεταρρύθμισηςΗ μεταρρύθμιση είναι αναγκαία προκειμένου οι δημοσιονομικοί κανόνες να προσαρμοσθούν στις νέες απαιτήσεις της εκτέλεσης του προϋπολογισμού (συγχρηματοδότηση με άλλους χορηγούς χρηματοδότησης, ειδικά χρηματοδοτικά μέσα, συμπράξεις δημόσιου και ιδιωτικού τομέα (ΣΔΙΤ)) ή όπου οι θεμελιώδεις αρχές δημιουργούν υπέρμετρο φόρτο εργασίας (τόκους επί της προχρηματοδότησης) ή ενδέχεται να εμποδίζουν αδικαιολόγητα την αποτελεσματικότητα (απαγόρευση της εκτέλεσης του προϋπολογισμού από φορείς του ιδιωτικού τομέα). Επιβάλλεται επίσης να διευκολυνθεί η κατακύρωση επιδοτήσεων και συμβάσεων μικρού ύψους.Εξάλλου, η νέα διαδικασία στην οποία υπόκεινται οι ΚΕ, όπως αυτή καθορίζεται στη συνθήκη της Λισαβόνας, θα πρέπει να οδηγήσει σε νέα συνάρθρωση μεταξύ του ΔΚ και των ΚΕ, καθιστώντας αναγκαία την εκ βάθρων επανεξέταση ολόκληρου του πλέγματος των δημοσιονομικών κανόνων. Εν προκειμένω, ορισμένες διατάξεις των ΚΕ οι οποίες επί του παρόντος προσδιορίζουν εξαιρέσεις ή παρεκκλίσεις από διατάξεις του ΔΚ είναι σκόπιμο να ενταχθούν στον ίδιο τον ΔΚ, οι δε ΚΕ θα πρέπει να περιορίζονται σε τεχνικές λεπτομέρειες και επιμέρους εκτελεστικές ρυθμίσεις[6].Στο πλαίσιο αυτό, η Επιτροπή έχει βασίσει την πρότασή της στους εξής στόχους:- καθιέρωση μεγαλύτερης ευελιξίας κατά την εφαρμογή των δημοσιονομικών αρχών, οι οποίες θα πρέπει να καλύπτουν ικανοποιητικότερα τις επιχειρησιακές ανάγκες και να ελαττώνουν τον περιττό διοικητικό φόρτο για τους αποδέκτες κονδυλίων της Ένωσης·- εξορθολογισμός των σχέσεων με τους εταίρους υλοποίησης στους οποίους η Επιτροπή αναθέτει τη διαχείριση προγραμμάτων ή ένα μέρος των ενεργειών προγραμματισμού (σχεδίων), λαμβάνοντας υπόψη ειδικότερα τον χαρακτήρα του εκάστοτε εταίρου υλοποίησης (κράτη μέλη, οργανισμοί, ΕΤΕπ, κρατικοί ή ιδιωτικοί φορείς, κ.λπ.) και τους προκύπτοντες χρηματοοικονομικούς κινδύνους (αναλογικότητα)·- μετεξέλιξη του καθεστώτος που διέπει τις επιδοτήσεις από τη διαχείριση με βάση το πραγματικό κόστος (εισροές) σε ένα καθεστώς με κεντρικό άξονα τις επιδόσεις (εκροές), ούτως ώστε να στοχοθετούνται καλύτερα οι επιδιώξεις πολιτικής και να επιτευχθεί σημαντική απλούστευση των απαιτήσεων όσον αφορά τις διαδικασίες και τα δικαιολογητικά προς όφελος των δικαιούχων, καθώς επίσης να διευκολυνθεί η χρήση κατ’ αποκοπή ποσών·- διασφάλιση χρηστής χρηματοοικονομικής διαχείρισης, παρέχοντας συγχρόνως στους διατάκτες σημαντικά περιθώρια ελιγμών, ώστε να μπορούν να προσαρμόζουν τα διατιθέμενα μέσα στους επιχειρησιακούς περιορισμούς στους οποίους υπόκεινται και στους χρηματοοικονομικούς κινδύνους που αντιμετωπίζουν·- εκσυγχρονισμός του συστήματος διαχείρισης κινδύνου και των μέτρων ελέγχου, ούτως ώστε να αποκτήσουν μεγαλύτερη αναλογικότητα σε σχέση με την πιθανότητα σφάλματος και τη δαπάνη που απαιτείται κατά περίπτωση.2.3. ευθυγράμμιση με τη συνθήκη της ΛισαβόναςΓια πρώτη φορά εδώ και δεκαετίες, η συνθήκη της Λισαβόνας (συνθήκη για τη λειτουργία της Ευρωπαϊκής Ένωσης - ΣΛΕΕ), η οποία τέθηκε σε ισχύ την 1η Δεκεμβρίου 2009, προβλέπει σημαντικές αλλαγές σε δημοσιονομικά και χρηματοοικονομικά ζητήματα. Οι αλλαγές αυτές πρέπει να εκφράζονται στον δημοσιονομικό κανονισμό και αφορούν ιδίως:- την εισαγωγή του πολυετούς δημοσιονομικού πλαισίου στη Συνθήκη, καθώς και τη σύνδεσή του με την ετήσια διαδικασία του προϋπολογισμού: εν προκειμένω, λόγω της εισαγωγής του πολυετούς δημοσιονομικού πλαισίου στη ΣΛΕΕ, πρέπει να περιληφθούν στον δημοσιονομικό κανονισμό ορισμένες διατάξεις της διοργανικής συμφωνίας (ΔΣ) για τη δημοσιονομική πειθαρχία και τη χρηστή δημοσιονομική διαχείριση·- τη νέα ετήσια διαδικασία του προϋπολογισμού και την κατάργηση της διάκρισης μεταξύ υποχρεωτικών και μη υποχρεωτικών δαπανών· οι αλλαγές αυτές επηρεάζουν τις διατάξεις σχετικά με τη μεταφορά πιστώσεων και τα


text: προσωρινά δωδεκατημόρια·- τις νέες διατάξεις που εισάγονται στο άρθρο 317 της ΣΛΕΕ σχετικά με τις υποχρεώσεις ελέγχου των κρατών μελών κατά την εκτέλεση του προϋπολογισμού, καθώς και το σημείο 44 της διοργανικής συμφωνίας (ΔΣ) για δημοσιονομική πειθαρχία και χρηστή δημοσιονομική διαχείριση (βλ. σημείο 4.3.1. για περισσότερες λεπτομέρειες).Η παρούσα πρόταση προβλέπει επίσης τον εξορθολογισμό του δημοσιονομικού κανονισμού με βάση τη συνθήκη της Λισαβόνας, με την επιβολή προσαρμογών τεχνικής φύσεως και την κατάργηση παρωχημένων διατάξεων.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗΗ πρόταση βασίζεται στα αποτελέσματα της δημόσιας διαβούλευσης που πραγματοποιήθηκε στις 19 Οκτωβρίου 2009[7], στο πλαίσιο της οποίας υποβλήθηκαν 235 παρατηρήσεις από όλες τις κατηγορίες ενδιαφερόμενων μερών που διαθέτουν ή λαμβάνουν πόρους της Ένωσης, όπως πολίτες, δημόσιους και ιδιωτικούς φορείς ή περιφερειακές και εθνικές διοικήσεις. Αποσκοπεί ιδίως στην αντιμετώπιση της βασικής πηγής ανησυχίας που εκφράστηκε σε αυτή τη δημόσια διαβούλευση, δηλ. του υπέρμετρου διοικητικού φόρτου που επιβάλλεται στους αποδέκτες των πόρων της Ένωσης.Εξάλλου, η Επιτροπή στηρίχθηκε στην πείρα των επιχειρησιακών της υπηρεσιών, οι οποίες συμμετείχαν σε ευρεία εσωτερική διαβούλευση, και στα διδάγματα που αντλήθηκαν από παλαιότερες αναθεωρήσεις.ΛΕΠΤΟΜΕΡΕΣ ΠΕΡΙΕΧΟΜΕΝΟ ΤΗΣ ΠΡΟΤΑΣΗΣΗ παρούσα αναθεώρηση έχει τρεις κύριους στόχους .4.1. ΑπλούστευσηΠροκειμένου οι διαδικασίες επιχορηγήσεων να απλουστευθούν και να κινηθούν προς μια προσέγγιση περισσότερο προσανατολισμένη στην επίτευξη αποτελεσμάτων, η Επιτροπή προτείνει να διευκολυνθεί η χρήση κατ’ αποκοπήν ποσών και άλλων μέσων που θα της επιτρέπουν να αξιολογεί ευλόγως και να καθορίζει εκ των προτέρων το ποσό που απαιτείται για την ολοκλήρωση ενός έργου. Στο μέλλον, οι επιχορηγήσεις προτείνεται να καταβάλλονται, σε μεγαλύτερο βαθμό, βάσει μιας τέτοιας εκ των προτέρων εκτίμησης, αφού προσκομιστούν στοιχεία που αποδεικνύουν ότι το έργο έχει ολοκληρωθεί.Εξάλλου, η Επιτροπή προτείνει την αναθεώρηση των κανόνων που απαιτούν την καταβολή τόκων επί των προχρηματοδοτήσεων. Ο ισχύων ΔΚ επιβάλλει δυσανάλογο διοικητικό φόρτο στους δικαιούχους των επιχορηγήσεων δεδομένου ότι τους υποχρεώνει να ανοίξουν χωριστό τραπεζικό λογαριασμό προκειμένου να είναι δυνατή η επιστροφή των τόκων από τους πόρους που έλαβαν. Στην πράξη, τα σχετικά ποσά είναι συχνά πολύ χαμηλά. Η Επιτροπή προτείνει να αντιστραφεί η προσέγγιση που ακολουθείται επί του παρόντος: καταρχήν, προτείνεται να μην οφείλονται στην Ένωση οι τόκοι επί των προχρηματοδοτήσεων, εκτός εάν, για λόγους αναλογικότητας (π.χ. εάν πρόκειται για πολύ σημαντικά ποσά) και χρηστής δημοσιονομικής διαχείρισης, η συμφωνία επιχορήγησης προβλέπει ότι ο τόκος πρέπει να επενδύεται στο σχέδιο ή να ανακτάται.Όσον αφορά τους κανόνες περί δημοσίων συμβάσεων , οι διατάξεις που αφορούν τις τραπεζικές εγγυήσεις που πρέπει να παρέχει ο ανάδοχος και τις διαδικασίες για την ανάθεση μικρών συμβάσεων τροποποιούνται ώστε να καταστούν απλούστερες.4.2. Επίτευξη περισσότερων αποτελεσμάτων με περιορισμένους πόρους (μόχλευση)Η Επιτροπή θεωρεί αναγκαία την αύξηση της μόχλευσης των πόρων της Ένωσης εξαιτίας δύο πολιτικών εξελίξεων: αφενός, των πολιτικών κατευθυντήριων γραμμών που εξέδωσε ο πρόεδρος της Επιτροπής Barroso το 2009 για τη δεύτερη θητεία του, στις οποίες προτείνεται η μεγιστοποίηση των επενδύσεων και ο σχεδιασμός καινοτόμων χρηματοδοτικών μέσων και, αφετέρου, των δημοσιονομικών περιορισμών, τόσο σε εθνικό επίπεδο όσο και σε επίπεδο Ένωσης, οι οποίοι θα έχουν αντίκτυπο στις διαπραγματεύσεις για το μελλοντικό πολυετές δημοσιονομικό πλαίσιο (για την περίοδο μετά το 2013).Για την μόχλευση πόρων της


text: Ένωσης προτείνονται μέσα όπως:- Ομαδοποίηση πόρων στις εξωτερικές σχέσεις: μαζί με τους αναθεωρημένους κανόνες περί εξωτερικών εσόδων για ειδικό προορισμό, η σύσταση καταπιστευματικών ταμείων της ΕΕ θα επιτρέψει την ομαδοποίηση πόρων από πολλές πηγές (κράτη μέλη, προϋπολογισμός της Ένωσης, τρίτες χώρες)·- Συνεργία με τους ιδίους πόρους της ΕΤΕπ: η πρόταση αποσκοπεί στην προώθηση της συστηματικής χρήσης μεικτών μέσων (πόρων της EE/ΕΤΕπ για επιχειρηματικά κεφάλαια, εγγυητικών κεφαλαίων, μακροπρόθεσμων δανείων), λαμβάνοντας υπόψη το καθεστώς «προνομιούχου εταίρου» που παρέχει στην ΕΤΕπ η συνθήκη της Λισαβόνας και τη συμβολή της στην ενίσχυση της εσωτερικής αγοράς·- Συνεργία με ιδιωτικά ταμεία και συμπράξεις δημοσίου-ιδιωτικού τομέα (ΣΔΙΤ) : η Επιτροπή προτείνει τη διευκόλυνση της δημιουργίας ΣΔΙΤ, είτε μέσω απλής ανάθεσης από την Επιτροπή σε ιδιωτική οντότητα η οποία υποβλήθηκε με επιτυχία σε εκ των προτέρων έλεγχο (ως προς την ικανότητά της να διαχειρίζεται δημόσιους πόρους σύμφωνα με τα πρότυπα της χρηστής δημοσιονομικής διαχείρισης), είτε μέσω βασικής πράξης που αναθέτει σε δημόσιο φορέα της EE την εφαρμογή ΣΔΙΤ, μέσω ενός «απλουστευμένου» κανονισμού-πλαισίου·- Μοχλευτική λειτουργία των βραβείων στον τομέα της Ε&Α : εμπνεόμενη από επιτυχείς εμπειρίες στο εξωτερικό, η Επιτροπή προτείνει να αποσαφηνιστούν οι κανόνες για την απονομή βραβείων, τα οποία στο μέλλον θα μπορούσαν να χρησιμοποιούνται ευρύτερα για την προώθηση ιδιωτικών επενδύσεων στον τομέα της Ε&Α.4.3. αύξηση της υποχρέωσης λογοδοσίας: Ευθύνες των εταίρων υλοποίησης και «ανεκτός κίνδυνος σφάλματος»4.3.1. Αναμόρφωση των διαφόρων μεθόδων εφαρμογήςΗ πρόταση αποσκοπεί στην απλούστευση των διαφόρων μεθόδων εκτέλεσης (συγκεντρωτική άμεση/έμμεση, επιμερισμένη, αποκεντρωμένη και από κοινού διαχείριση), ώστε να καταστούν περισσότερο συνεκτικοί οι κανόνες που εφαρμόζονται στις διάφορες μεθόδους και να ενισχυθεί η υποχρέωση λογοδοσίας των εταίρων υλοποίησης προκειμένου να βοηθούν την Επιτροπή στην εκτέλεση των καθηκόντων που της αναθέτει η Συνθήκη.Η Επιτροπή προτείνει μια δέσμη κοινών αρχών οι οποίες θα ισχύουν σε κάθε περίπτωση έμμεσης διαχείρισης, δηλ. κάθε φορά που η Επιτροπή θα αναθέτει σε τρίτους την εκτέλεση του προϋπολογισμού της Ένωσης. Οι αρχές αυτές (οι οποίες μπορούν να συμπληρώνονται με ειδικούς κανόνες ανά τομέα) είναι οι ακόλουθες:- Εκ των προτέρων επαλήθευση της ικανότητας διαχείρισης πόρων της EE, λαμβανομένων δεόντως υπόψη των συγκεκριμένων κινδύνων που ενέχουν οι εκάστοτε ενέργειες (ευελιξία και αναλογικότητα)·- Υποχρεώσεις σχετικά με τη διαχείριση, τον εσωτερικό και τον δημοσιονομικό έλεγχο (χρηστή δημοσιονομική διαχείριση)·- Ενιαία αλυσίδα λογοδοσίας, η οποία καθορίζεται ιδίως μέσω των ετήσιων διαχειριστικών δηλώσεων αξιοπιστίας που πρέπει να υπογράφουν οι εταίροι υλοποίησης της Επιτροπής, και τακτική εκκαθάριση των λογαριασμών.Τα κράτη μέλη αποτελούν τον σημαντικότερο εταίρο της Επιτροπής και διαδραματίζουν καθοριστικό ρόλο στην εκτέλεση του προϋπολογισμού (άρθρο 317 παράγραφος 5 της ΣΛΕΕ). Ο ισχύων ΔΚ και η πρόταση της Επιτροπής λαμβάνουν υπόψη το γεγονός αυτό προβλέποντας συγκεκριμένους κανόνες οι οποίοι αντανακλούν τις προαναφερόμενες κοινές αρχές.Η πρόταση για επιμερισμένη διαχείριση στηρίζεται στην υφιστάμενη πρακτική και έχει αποδείξει ότι έχει καλά αποτελέσματα στον τομέα της επιμερισμένης διαχείρισης. Βάσει του άρθρου 317 της ΣΛΕΕ, το οποίο απαιτεί να προβλέπει ο ΔΚ τις υποχρεώσεις ελέγχου των κρατών μελών κατά την εκτέλεση του προϋπολογισμού καθώς και τις απορρέουσες ευθύνες, η πρόταση προσδιορίζει τις κύριες λειτουργίες που οφείλουν να επιτελούν τα συστήματα διαχείρισης και ελέγχου στο πλαίσιο της


text: επιμερισμένης διαχείρισης. Τα κράτη μέλη διαθέτουν σημαντικά περιθώρια ευελιξίας ως προς τη διάρθρωση των υφιστάμενων διοικητικών τους δομών βάσει αυτών των λειτουργιών.4.3.2. Εισαγωγή της έννοιας του «αποδεκτού κινδύνου σφάλματος» (ΑΠΣ)Έως τώρα, κριτήριο για τη μέτρηση του τρόπου διαχείρισης του κινδύνου από την Επιτροπή ήταν το σύνηθες επίπεδο σημαντικότητας 2% που εφάρμοζε το Ελεγκτικό Συνέδριο για το σύνολο του προϋπολογισμού, ανεξάρτητα από τους κινδύνους και από το κόστος των ελέγχων που αυτοί συνεπάγονται σε κάθε τομέα πολιτικής. Για να προσφέρει ένα καλύτερο κριτήριο για τη μέτρηση του τρόπου διαχείρισης του κινδύνου από την Επιτροπή, η Επιτροπή προτείνει να καθορίζεται ένας ΑΠΣ από το Συμβούλιο και το Ευρωπαϊκό Κοινοβούλιο για κάθε τομέα πολιτικής κατόπιν πρότασης της Επιτροπής, η οποία θα εκτιμά το κόστος και τα πλεονεκτήματα των ελέγχων.Ο καθορισμός ενός ΑΠΣ για κάθε τομέα πολιτικής θα προσέφερε επομένως στην Επιτροπή ένα χρήσιμο εργαλείο, το οποίο θα πρέπει να χρησιμοποιείται εκ των προτέρων, για την προσαρμογή της διαχείρισης των προγραμμάτων κατά τρόπον ώστε να λαμβάνονται υπόψη οι κίνδυνοι που ενέχουν. Ο ΑΠΣ δεν επηρεάζει τις ρυθμίσεις σχετικά με τους ελέγχους ούτε τα διορθωτικά μέτρα που εφαρμόζονται σε περίπτωση διαπίστωσης σφαλμάτων. Επιπλέον, ο καθορισμός ενός ΑΠΣ δεν θα προκαλούσε διαφοροποίηση των επιπέδων αποδεκτού σφάλματος μεταξύ των κρατών μελών, αλλά θα ίσχυε για έναν τομέα πολιτικής σε επίπεδο Ένωσης.2010/0395 (COD)ΠρότασηΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με τους δημοσιονομικούς κανόνες που εφαρμόζονται στον ετήσιο προϋπολογισμό της ΈνωσηςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 322, σε συνδυασμό με τη συνθήκη περί ιδρύσεως της Ευρωπαϊκής Κοινότητας Ατομικής Ενέργειας, και ιδίως το άρθρο 106α,Έχοντας υπόψη την πρόταση της Ευρωπαϊκής Επιτροπής[8],Έχοντας υπόψη τη γνώμη του Ελεγκτικού Συνεδρίου[9],Κατόπιν διαβίβασης του σχεδίου νομοθετικής πράξης στα εθνικά κοινοβούλια,Αποφασίζοντας σύμφωνα με τη συνήθη νομοθετική διαδικασία,Εκτιμώντας τα ακόλουθα:3. Ο κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[10] έχει επανειλημμένως τροποποιηθεί κατά τρόπον ουσιώδη. Δεδομένου ότι απαιτούνται περαιτέρω τροποποιήσεις, συμπεριλαμβανομένων αλλαγών με τις οποίες θα λαμβάνονται υπόψη οι τροποποιήσεις που εισήγαγε η συνθήκη της Λισαβόνας, ο κανονισμός (ΕΚ, Ευρατόμ) αριθ. 1605/2002 πρέπει για λόγους σαφήνειας να αντικατασταθεί από τον παρόντα κανονισμό.4. Με τον κανονισμό (ΕΚ, Ευρατόμ) αριθ. 1605/2002 θεσπίστηκαν οι αρχές που διέπουν τον προϋπολογισμό και οι δημοσιονομικοί κανόνες που πρέπει να τηρούνται σε σχέση με κάθε νομοθετική πράξη από το σύνολο των θεσμικών οργάνων. Επιβάλλεται να παραμείνουν σε ισχύ οι θεμελιώδεις αρχές, η σύλληψη και η διάρθρωση του εν λόγω κανονισμού, καθώς και οι βασικοί κανόνες της διαχείρισης του προϋπολογισμού και της δημοσιονομικής διαχείρισης. Οι παρεκκλίσεις από τις εν λόγω θεμελιώδεις αρχές ενδείκνυται να επανεξετασθούν και να απλουστευθούν στο μέτρο του δυνατού, με γνώμονα τον βαθμό στον οποίον εξακολουθούν να είναι χρήσιμες, την προστιθέμενη αξία την οποία αντιπροσωπεύουν για τον ετήσιο προϋπολογισμό της Ένωσης (εφεξής: «ο προϋπολογισμός») και την επιβάρυνση την οποία συνεπάγονται για τους ενδιαφερόμενους. Είναι αναγκαίο να διατηρηθούν και να ενισχυθούν τα βασικά στοιχεία της δημοσιονομικής μεταρρύθμισης: ο ρόλος των


text: δημοσιονομικών παραγόντων, η ενσωμάτωση ελέγχων στις επιχειρησιακές υπηρεσίες, οι εσωτερικοί ελεγκτές, η κατάρτιση του προϋπολογισμού βάσει δραστηριοτήτων, ο εκσυγχρονισμός των αρχών και των κανόνων λογιστικής και οι θεμελιώδεις αρχές που διέπουν την παροχή επιδοτήσεων.5. Η Ευρωπαϊκή Κεντρική Τράπεζα θα πρέπει να αποκλειστεί από το πεδίο εφαρμογής του δημοσιονομικού κανονισμού λόγω των ειδικών χαρακτηριστικών και καθηκόντων της, και συγκεκριμένα της ανεξαρτησίας της όσον αφορά τη διαχείριση των οικονομικών της.6. Με γνώμονα την πείρα που έχει αποκτηθεί στην πράξη, ο παρών κανονισμός πρέπει να περιλάβει κανόνες ούτως ώστε να προσαρμοσθεί στις εξελισσόμενες απαιτήσεις της εκτέλεσης του προϋπολογισμού, όπως είναι η συγχρηματοδότηση με άλλους χορηγούς χρηματοδότησης, να αυξηθεί η αποτελεσματικότητα της εξωτερικής βοήθειας και να διευκολυνθεί η χρήση ειδικών χρηματοδοτικών μέσων, π.χ. των μέσων που συνάπτονται με την Ευρωπαϊκή Τράπεζα Επενδύσεων, καθώς και η εκτέλεση μέσω συμπράξεων δημόσιου και ιδιωτικού τομέα.7. Ο κανονισμός (ΕΚ, Ευρατόμ) αριθ. 1605/2002 περιοριζόταν στην εξαγγελία των κύριων αρχών και των βασικών κανόνων που διέπουν το σύνολο του δημοσιονομικού τομέα που καλύπτεται από τις συνθήκες, ενώ οι διατάξεις εφαρμογής καθορίζονταν στον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[11] ώστε να διασφαλιστεί η καλύτερη ιεράρχηση των κανόνων και κατά τον τρόπο αυτό να καταστεί περισσότερο ευανάγνωστος ο κανονισμός (ΕΚ, Ευρατόμ) αριθ. 1605/2002. Βάσει της συνθήκης για τη λειτουργία της Ευρωπαϊκής Ένωσης (εφεξής «ΣΛΕΕ»), μπορεί να ανατίθεται στην Επιτροπή η εξουσία έκδοσης πράξεων γενικής ισχύος που συμπληρώνουν ή τροποποιούν ορισμένα μη ουσιώδη στοιχεία των νομοθετικών πράξεων. Κατά συνέπεια, ορισμένες διατάξεις του κανονισμού (ΕΚ, Ευρατόμ) αριθ. 2342/2002 ενδείκνυται να ενσωματωθούν στον παρόντα κανονισμό. Οι λεπτομερείς κανόνες για την εφαρμογή του παρόντος κανονισμού που θα εκδώσει η Επιτροπή θα πρέπει να περιορίζονται σε τεχνικές λεπτομέρειες και επιμέρους ρυθμίσεις εφαρμογής.8. Η αστυνομική και δικαστική συνεργασία σε ποινικά θέματα αποτέλεσε αναπόσπαστο τμήμα άλλων πολιτικών και εσωτερικών δράσεων της Ένωσης. Επομένως, οι ειδικές δημοσιονομικές διατάξεις που εφαρμόζονται στο πλαίσιο της εν λόγω πολιτικής δεν είναι πλέον δικαιολογημένες και, κατά συνέπεια, θα πρέπει να μην περιληφθούν στον παρόντα κανονισμό.9. Στο πλαίσιο του πολυετούς δημοσιονομικού πλαισίου για την περίοδο 2007-2013, το οποίο θεσπίστηκε με τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[12], το ταμείο εγγύησης για τις εξωτερικές δράσεις δεν υπόκειται πλέον σε ειδικό καθεστώς. Οι πληρωμές στο ταμείο αυτό από τον προϋπολογισμό εγγράφονται στο εξής σε ειδική γραμμή του προϋπολογισμού. Οι εφαρμοζόμενες ειδικές δημοσιονομικές διατάξεις δεν είναι πλέον αναγκαίες και επομένως θα πρέπει να καταργηθούν.10. Οι κανόνες που διέπουν τους τόκους από προχρηματοδοτήσεις είναι σκόπιμο να απλουστευθούν, διότι συνεπάγονται υπέρμετρο διοικητικό φόρτο, τόσο για τους αποδέκτες κονδυλίων της Ένωσης όσο και για τις υπηρεσίες της Επιτροπής, και προκαλούν παρανοήσεις μεταξύ των υπηρεσιών της Επιτροπής και επιχειρήσεων και εταίρων. Για λόγους απλούστευσης, ιδίως σε σχέση με τους δικαιούχους επιδοτήσεων, και σύμφωνα με την αρχή της χρηστής δημοσιονομικής διαχείρισης, θα πρέπει να


text: καταργηθεί η υποχρέωση τοκοφορίας των προχρηματοδοτήσεων και ανάκτησης των τόκων αυτών. Ωστόσο, θα πρέπει να είναι δυνατό να συμπεριληφθεί μια υποχρέωση αυτής της μορφής σε σύμβαση ανάθεσης, ώστε να είναι δυνατή η επαναχρησιμοποίηση των τόκων που παράγονται από προχρηματοδοτήσεις για προγράμματα τα οποία διαχειρίζονται ορισμένοι εντεταλμένοι, ή η ανάκτησή τους.11. Οι κανόνες μεταφοράς που ισχύουν για τα έσοδα για ειδικό προορισμό θα πρέπει να λαμβάνουν υπόψη τη διάκριση μεταξύ εξωτερικών και εσωτερικών εσόδων για ειδικό προορισμό. Για να γίνεται σεβαστός ο σκοπός που έχει καθορίσει ο χορηγός χρηματοδότησης, τα εξωτερικά έσοδα για ειδικό προορισμό θα πρέπει να μεταφέρονται αυτομάτως και να χρησιμοποιούνται μέχρις ότου εκτελεσθούν όλες οι πράξεις που σχετίζονται με το πρόγραμμα ή την ενέργεια για την οποία έχουν διατεθεί. Σε περίπτωση που τα εξωτερικά έσοδα για ειδικό προορισμό λαμβάνονται κατά το τελευταίο έτος του προγράμματος ή της ενέργειας, θα πρέπει επίσης να είναι δυνατή η χρησιμοποίησή τους κατά το πρώτο έτος εφαρμογής του διάδοχου προγράμματος ή ενέργειας. Τα εσωτερικά έσοδα για ειδικό προορισμό επιτρέπεται να μεταφερθούν μόνο για ένα έτος, εκτός αν ορίζεται άλλως στην εφαρμοστέα βασική πράξη ή σε δεόντως αιτιολογημένες περιπτώσεις.12. Θα πρέπει να διευκρινιστούν οι κανόνες που εφαρμόζονται σε περιπτώσεις που το Ευρωπαϊκό Κοινοβούλιο αποφασίσει να μειώσει το ύψος των επιπρόσθετων δαπανών που υπερβαίνουν τα εγκριθέντα από το Συμβούλιο προσωρινά δωδεκατημόρια σύμφωνα με το άρθρο 315 της Συνθήκης.13. Η Συνθήκη προβλέπει ότι το πολυετές δημοσιονομικό πλαίσιο πρέπει να καθορίζεται με κανονισμό. Ως εκ τούτου, είναι αναγκαίο να ενσωματωθούν ορισμένες διατάξεις του πολυετούς δημοσιονομικού πλαισίου για την περίοδο 2007-2013 στον παρόντα κανονισμό. Ειδικότερα, για να διασφαλιστεί η δημοσιονομική πειθαρχία, είναι απαραίτητο να συνδεθεί το πολυετές δημοσιονομικό πλαίσιο με την ετήσια διαδικασία του προϋπολογισμού. Είναι επίσης αναγκαίο να συμπεριληφθούν διατάξεις όσον αφορά τη δέσμευση του Ευρωπαϊκού Κοινοβουλίου και του Συμβουλίου να τηρούν την κατανομή των πιστώσεων αναλήψεων υποχρεώσεων που καθορίζονται στις βασικές πράξεις για διαρθρωτικές ενέργειες, την αγροτική ανάπτυξη και το Ευρωπαϊκό Ταμείο Αλιείας.14. Η παρέκκλιση σχετικά με τα έσοδα για ειδικό προορισμό είναι σκόπιμο να τροποποιηθεί κατά τρόπον ώστε να λαμβάνονται υπόψη οι ιδιαιτερότητες, αφενός, των εσωτερικών εσόδων για ειδικό προορισμό που πηγάζουν από πιστώσεις εγκριθείσες από την αρμόδια για τον προϋπολογισμό αρχή και, αφετέρου, των εξωτερικών εσόδων για ειδικό προορισμό, τα οποία εισπράττονται και διατίθενται από διάφορους χορηγούς χρηματοδότησης για συγκεκριμένο πρόγραμμα ή ενέργεια. Εξάλλου, οι εξωτερικοί χορηγοί χρηματοδότησης θα πρέπει να εξακολουθήσουν να έχουν το δικαίωμα να συγχρηματοδοτούν εξωτερικές ενέργειες, ιδίως ανθρωπιστικές ενέργειες, ακόμη και αν η βασική πράξη δεν περιλαμβάνει σχετική ρητή πρόβλεψη. Για να διευκολυνθεί η διαχείριση των ακίνητων περιουσιακών στοιχείων, ο κατάλογος των εσωτερικών εσόδων για ειδικό προορισμό θα πρέπει να περιλαμβάνει τα έσοδα από την πώληση κτηρίων ή παρεμφερείς πράξεις.15. Σε ό,τι αφορά την παρουσίαση των εσόδων για ειδικό προορισμό στο σχέδιο προϋπολογισμού, ενδείκνυται να θεσπισθεί μεγαλύτερη διαφάνεια με την πρόβλεψη ότι από τα ποσά των εσόδων για ειδικό προορισμό συμπεριλαμβάνονται στο σχέδιο προϋπολογισμού μόνον εκείνα τα οποία είναι βέβαια κατά την ημερομηνία κατάρτισής του.16. Όσον αφορά την αρχή της ειδικότητας, εφεξής δεν γίνεται διάκριση μεταξύ υποχρεωτικών και μη υποχρεωτικών


text: δαπανών. Κατά συνέπεια, οι σχετικές με τη μεταφορά πιστώσεων διατάξεις θα πρέπει να προσαρμοστούν αναλόγως.17. Οι κανόνες που διέπουν τις μεταφορές πιστώσεων θα πρέπει επίσης να απλουστευθούν και να αποσαφηνισθούν σε ορισμένα σημεία διότι στην πράξη αποδείχθηκαν ασαφείς ή δυσεφάρμοστοι. Είναι απαραίτητο να διασφαλισθεί η καλύτερη εκτέλεση του προϋπολογισμού, ιδίως σε ό,τι αφορά τις πιστώσεις πληρωμών, τα έσοδα για ειδικό προορισμό και τις διοικητικές πιστώσεις, τα οποία είναι κοινά για μια σειρά τίτλων. Προς τον σκοπό αυτόν, πρέπει να απλουστευθεί η τυπολογία της μεταφοράς πιστώσεων και να παρέχεται περισσότερη ευελιξία κατά τη διαδικασία έγκρισης ορισμένων μεταφορών. Ειδικότερα, έχει αποδειχθεί κατά το παρελθόν η χρησιμότητα και η αποτελεσματικότητα της ευχέρειας της Επιτροπής να αποφασίζει σχετικά με τη μεταφορά αχρησιμοποίητων πιστώσεων του προϋπολογισμού σε περιπτώσεις διεθνών ανθρωπιστικών καταστροφών και κρίσεων. Επομένως, η δυνατότητα αυτή θα πρέπει να επεκταθεί σε παρόμοια συμβάντα τα οποία συμβαίνουν μετά την 1η Δεκεμβρίου. Στις περιπτώσεις αυτές, για λόγους διαφάνειας, η Επιτροπή θα πρέπει να ενημερώνει πάραυτα την αρμόδια για τον προϋπολογισμό αρχή σχετικά με την απόφασή της. Η Επιτροπή θα πρέπει επίσης να αποφασίζει αυτόνομα, εντός ορισμένων ορίων, σχετικά με μεταφορές από το αποθεματικό επείγουσας βοήθειας.18. Αναφορικά με τις διατάξεις περί αναλογικότητας, η έννοια του αποδεκτού κινδύνου σφάλματος θα πρέπει να καθιερωθεί ως στοιχείο της εκτίμησης κινδύνου στην οποία προβαίνει ο διατάκτης. Τα θεσμικά όργανα θα πρέπει να μπορούν να παρεκκλίνουν από το γενικής ισχύος κατώτατο όριο σημαντικότητας του 2% το οποίο εφαρμόζεται από το Ελεγκτικό Συνέδριο για την εξακρίβωση της νομιμότητας και της κανονικότητας των υποκείμενων πράξεων. Η θέσπιση αποδεκτών επιπέδων κινδύνου θα αποτελούσε προσφορότερη βάση για την αξιολόγηση από μέρους της αρμόδιας για την απαλλαγή αρχής της ποιοτικής στάθμης της διαχείρισης κινδύνων από την Επιτροπή. Το Ευρωπαϊκό Κοινοβούλιο και το Συμβούλιο θα πρέπει συνεπώς να καθορίζουν το επίπεδο του αποδεκτού κινδύνου σφάλματος για τους διάφορους τομείς πολιτικής, λαμβάνοντας υπόψη το κόστος και τα οφέλη των ελέγχων.19. Για τους σκοπούς του άρθρου 316 της ΣΛΕΕ, θα πρέπει να προβλέπεται ότι το Ευρωπαϊκό Συμβούλιο και το Συμβούλιο εγγράφονται στο ίδιο τμήμα του προϋπολογισμού.20. Στον παρόντα κανονισμό θα πρέπει να αντικατοπτρίζεται η ετήσια διαδικασία του προϋπολογισμού, όπως τροποποιήθηκε δυνάμει της ΣΛΕΕ.21. Όσον αφορά την κατάρτιση του προϋπολογισμού, είναι σημαντικό να καθορισθούν επακριβώς η διάρθρωση και η παρουσίαση του σχεδίου προϋπολογισμού που καταρτίζει η Επιτροπή. Το περιεχόμενο της γενικής εισαγωγής που προηγείται του σχεδίου προϋπολογισμού θα πρέπει να περιγράφεται επακριβέστερα. Είναι επίσης απαραίτητο να συμπεριλαμβάνεται διάταξη σχετικά με τον δημοσιονομικό προγραμματισμό για τα επόμενα έτη, καθώς και σχετικά με τη δυνατότητα της Επιτροπής να υποβάλλει έγγραφα εργασίας προς επίρρωση αιτημάτων που αφορούν τον προϋπολογισμό.22. Όσον αφορά τις ιδιαιτερότητες της Κοινής Εξωτερικής Πολιτικής και Πολιτικής Ασφάλειας, πρέπει να επικαιροποιηθούν οι μορφές που μπορεί να λάβει μια βασική πράξη δυνάμει της ΣΛΕΕ και των τίτλων V και VΙ της συνθήκης για την Ευρωπαϊκή Ένωση. Επιπλέον, η διαδικασία έγκρισης προπαρασκευαστικών μέτρων στον τομέα της εξωτερικής δράσης πρέπει να προσαρμοστεί στις διατάξεις της ΣΛΕΕ.23. Σε ό,τι αφορά τις μεθόδους εκτέλεσης, οι οποίες διέπουν μεταξύ άλλων τις προϋποθέσεις ανάθεσης εκτελεστικών εξουσιών σε τρίτους, οι